**ZAPISNIK**

s **13. sjednice** Gradskog vijeća Grada Makarske,

održane **21. prosinca 2022.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 09.00 sati.

Predsjednica Gradskog vijeća Grada Makarske Gordana Muhtić konstatirala kako je temeljem elektronske prijave utvrđen kvorum te da je na sjednici nazočno 15 od 15 vijećnika kao i da je održavanje sjednice pravovaljano.

**Sjednici nazočni vijećnici:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Jure Brkan
9. Marko Raos
10. Marko Ožić-Bebek
11. Joze Vranješ
12. Miro Mucić
13. Petar Kelvišer
14. Ivana Miočević Franić
15. Stjepan Zelić

**Ostali nazočni:**

1. Zoran Paunović, gradonačelnik Grada Makarske putem Zoom aplikacije

2. Antonia Radić Brkan, zamjenica gradonačelnika Grada Makarske

3. Lara Rakušić Ivanković, privremena pročelnica Upravnog odjela za opće poslove i

imovinu Grada

4. Tonći Batinić, savjetnik u Upravnom odjelu za opće poslove i imovinu Grada

5. Sandra Vranješ, privremena pročelnica Upravnog odjela za javne potrebe i društvene

djelatnosti

6. Matko Lovreta, privremeni pročelnik Upravnog odjela za razvoj Grada

7. Ivana Kraljević Radalj, privremena pročelnica Upravnog odjela za proračun, financije i

naplatu potraživanja

8. Mirna Kostanić Antunović, voditeljica Ureda za unutarnju reviziju

9. Antonijo Zec, upravitelj Pogona za obavljanje komunalnih djelatnosti

10. Predrag Aranđelović, predstavnik Srpske nacionalne manjine

**Predstavnici medija:** RMR, TV Jadran – Studio Pašalić, Makarska danas – Ozren Franić i Ivona Čirak, CROPIX-Ivo Ravlić.

Predsjednica Gradskog vijeća Gordana Muhtić je na temelju čl. 82. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

**Predsjednica Gradskog vijeća Grada Makarske Gordana Muhtić** je uvodno kazala kako se na današnji dan obilježava 31. godišnjica osnutka 156. brigade Hrvatske vojske i pozvala vijećnike da odaju počast minutom šutnje svim stradalim pripadnicima brigade.

Himna „Lijepa naša domovino“

Na temelju članka 70. Poslovnika o radu Gradskog vijeća Grada Makarske predsjednica Gradskog vijeća Grada Makarske je objavila popis vijećnika koji su se prijavili za postavljanje vijećničkih pitanja i otvorila vrijeme predviđeno za vijećnička pitanja.

**Vijećnik Stjepan Zelić,** postavlja pitanja:

1. Prvo pitanje Gradski sportski centar Makarska je kao što znamo centar većine sportskih zbivanja u našem gradu. Godinama tinja nezadovoljstvo zbog glavnog nogometnog terena koji zahtijeva rekonstrukciju. Prema informacijama kojima raspolažem obnova stadiona koštala bi nešto više od 1.500.000,00 kn. Koliko vidim u prijedlogu proračuna za 2023. godinu nisu predviđena sredstva za nogometni teren pa me zanima hoće li Grad skoro pokrenuti obnovu i je li moguće da se prvim rebalansom proračuna izdvoje sredstva za to. Pri tom moram naglasiti da postoji dobra volja Hrvatskog nogometnog saveza da sufinancira pola ukupnog iznosa odnosno cca 750.000,00 kn.
2. Moje drugo pitanje odnosi se na opasnu prometnu točku na Voliciji dakle vezano za rotor. Znam da se o tom problemu više puta dosad govorilo a znam to da se u međuvremenu dogodilo na tom mjestu još nekoliko prometnih nezgoda. Kako bi spriječili stradavanje ljudi i imovine dužnost nam je kao vijećnicima, predstavnicima građana ukazivati na taj problem i po mogućnosti lobirati da se što prije pristupi rješavanju istog. Zanima me dakle kada građani mogu očekivati rekonstrukciju tog opasnog križanja i što je dosad Grad Makarska sve poduzeo po tom pitanju?

**Gradonačelnik Grada Makarske Zoran Paunović,** odgovara na postavljena pitanja:

1. Dakle prvo pitanje Gradski sportski centar sanacija nogometnog terena koji zaista derutnom stanju, o tome nema zbora, ali mi smo već i ranije nešto dotakli smo se te teme, pričali smo razgovarali smo s gospodinom Kosovićem ja sam uputio i dopis prema Hrvatskom nogometnom savezu čekamo njihov konačni odgovor. Mi u proračunu doduše nismo ostavili novac za uređenje glavnog terena popratili smo neke druge prioritetne stvari u ovom trenutku ali evo sada ovom prilikom izjavljujem ako nam zaista savez odobri tu cifru koju ste naveli 750.000,00 kuna mi ćemo rebalansom osigurati ostalih 50%. Evo nadam se da je to ok odgovor za vaše prvo pitanje.
2. Moje odgovor na vaše drugo pitanje već smo u nekoliko navrata gospodin Raos je davno prije postavlja to pitanje mislim da smo na prošlom vijeću kratko se dotakli također toga čekamo postupak izdavanja lokacijske dozvole. Nedavno je bio sastanak između predstavnika Vodovoda i predstavnika Hrvatskih cesta s obzirom da je projekt rotora jedan od najvećih infrastrukturnih projekata koji je ujedno iznimno skup. Taj project vode Hrvatske ceste, oni su predali idejni projekt međutim čekamo ispis, jer je takva procedura, ispis idejnog projekta fizički da dođe u naš Odjel za razvoj odnosno urbanizam i u onom trenutku kada se to dogodi otprilike rok je nekakvih mjesec, mjesec i nešto dana da se izda lokacijska dozvola. Nakon lokacijske dozvole onda idu oni postupci izvlaštenja ugovori itd. i tek se onda nakon toga može pristupiti građevinskoj dozvoli tako da proces je pokrenut to mogu reći i sad evo čekamo znači taj korak da nam dođu, da nam zapravo dođe idejni project direktno u naš Grad fizički da možemo započeti sa procesom izdavanja lokacijske dozvole. Tako da to je jedan od ključnih infrastrukturnih projekata čekamo ga još ja mislim od 2017. koliko se sjećam, premijer Plenković je izjavio tada da je to strateški projekt Republike Hrvatske, digao ga na jednu višu razinu međutim evo još od 2017. čekamo da se to realizira i ja vjerujem da će se u vrlo kratkom roku to i realizirat.

**Vijećnik Jure Brkan,** postavlja pitanja:

1. Vezano za grafitiranje u biti šaranje na zgradi Grada vandalizam jedan čin koji svakako treba osuditi, uništavanje gradske imovine bez obzira kakvu on poruku šalje to je nešto što najoštrije u svoje osobno ime i u ime Kluba HDZ-a osuđujem. A moje pitanje glasi gospodine gradonačelniče zbog čega niste izbrisali ove ružne žvrljotine na zgradi Grada Makarske? Je li vi znate koju vi poruku šaljete ostavljajući ovakve žvrljotine među kojima se nalaze i kukasti križevi u pokušaju i šta ja znam već sve? Da li to vama predstavlja nekakav ponos, da li ste vi ponosni na vandalizam i uništenje gradske imovine. Zbog čega ne brišete ovo? Znam iz provjerenih podataka da je gradsko redarstvo pozvalo službu za brisanje koja je dosad uredno obavljala za Grad Makarsku i da ste joj vi naredili da tu ne radi da ostavi sedam dana, vjerojatno da kamen malo bolje upije.Gospodine gradonačelniče vaša stranka ima dugu dugu povijest sa grafiterstvom. Ne tako davno tajnik SDP-a je uhvaćen u pisanju sličnih grafita ja mislim u istoj komitetsko crvenoj nijansi spreja i sad me zanima zbog čega ne brišete ovo sa gradske imovine? Ako je vama stalo do gledanja u grafite slobodno vi vaše tajnika uputite neka šaraju po vašem hostelu pa gledajte grafite koliko god hoćete a ovo je zgrada Grada nije vaša. Ja vas molim da što prije ukloniti ovakve vandalske činove da ne potiču nikoga drugog tko zna kakvih sve ljudi ima u gradu.
2. Marina Andačić Krivić, dugogodišnja zaposlenica Grada Makarske, inače žena koja je bila kandidat za zamjenicu mene kao gradonačelnika HDZ-a na prošlim izborima, žena za koju ste vi ne tako davno rekli da je jedna uredna radišna žena da nemate ništa protiv nje pa ste joj nakon toga dali otkaz je prvostupanjskom presudom utvrđeno je da ste joj nezakonito dali otkaz i vraćeni ste na ponovno postupanje. Napravili ste veliku nepravdu njoj i svima ostalima, to je sada u prvom stupnju sud i pokazao da ste nezakonito postupili. Kao što sam rekao meni je te žene žao i svih onih kojima ste vi dali otkaz samo zato što su bliski ili članovi HDZ-a. Moje pitanje vama je hoćete li Marinu vratiti na posao i je li vas imalo stid?
3. Na prošloj sjednici Gradskog vijeća, od koje nemamo inače zapisnik tako da zna i javnost, ste obmanuli javnost pa ste govorili svašta na temu tržnice, pa ste rekli čak i da čekate skidanje moga imuniteta i da će to biti progona i svega ostalog. Ja kažem čisto radi javnosti da zna da nije baš sve tako i da ne zagađujete javnost svojim neistinama, općenito i svojom pojavnosti. Ja vas molim samo jednu stvar što se tiče gradske tržnice imate ovdje gospodina Zeca i gospodina Nemčića čiji je to projekt bio. Grad Makarska je radio dvije nadstrešnice na gradskoj tržnici kroz dvije godine od strane dva izvođača. Ni za jednu od te dvije nadstrešnice nije trebala građevinska dozvola. Te dvije nadstrešnice su bile u funkciji do prije dvije godine a onda je došla jedna budala u Ggrad Makarsku i rekli da su te dvije nadstrešnice nezakonite. I onda je taj je ispilao nadstrešnicu koja je bila potpuno montažno demontažna ni jedan stup nije bio zaliven u beton, sve se moglo razmontirati i spakirati, a ta budala dođe ispila je i proda u staro željezo. Sad zamislite ovo radi se o javnoj pokretnoj imovini Grada kao da Grad ima audija A6, šestak, 3.0, dvije godine star, košta skoro pola milijuna kuna i zamislite ovo istekla je registracija i majstor je spreša i prodao u staro željezo. Moje pitanje je tko je oštetio Grad?

**Predsjednica Gradskog vijeća Grada Makarske Gordana Muhtić**, upozorava vijećnike:

Evo odmah uvodno drugi vijećnik i odmah se krši Poslovnik o radu Gradskog vijeća, molim vijećnike da se ne ponašaju poput kolege Brkana, da se pridržavaju vremena, kolega Brkan je trenutno govorio od 4 minuta i 30 sekundi pa sad vi procijenite tko je ovdje u pravu, da li on ili ja a molit ću vas također da. Kolega Brkan molim vas neću vas izbacit nije nije ta mjera na snazi trenutno ali ću vas zamoliti da bar bar budite tihi dok ja govorim da ne pričate međusobno. Samo sam vas htjela zamoliti da ne upotrebljavate riječi i uvrede koje ste upotrebljavali.

**Gradonačelnik Grada Makarske Zoran Paunović,** odgovara na postavljena pitanja:

1. Evo prije svega tio bih reći hvala na na pitanjima.Vezano za vase prvo pitanje hvala na ovoj deklarativnoj podršci vezano za grafite. Ovi grafiti zaista jesu vandalizam, uništavanje starih pročelja, uništavanje naše kulturne baštine, jedan je obični kulturocid kojeg bi svatko treba najoštrije i bezrezervno osuditi. Ovo je, evo ovom prilikom to želim naglasiti direktna posljedica onoga što radimo a to je da uvodimo red u naš grad. Mićemo Peškeru oslobađamo javni prostor za sve građane, ukidamo višestambenu izgradnju smanjujemo koeficijente, dakle nema onoga što se godinama radilo, dakle nema žutila nema požućivanja u prostorni plan, nema više kvadrata. Donosimo pravilnike za staru gradsku jezgru, donosimo pravilnike za upravljanje javno prometnim površinama, moje pitanje je koga to zaista boli uvođenja reda. Mi ćemo grafite izbrisati, ali evo želim ovom prilikom naglasiti da će mrlje od ovog gnjusnog čina zaista ostati. Ostati će kao podsjetnik na one koji su spremni na najpodmuklije stvari da bi plivali u neredu i na taj način zarađivali ekstra profit. Ja ovom prilikom i ovaj put s ove govornice svima njima poručujem nećete nas zastrašiti ja neću dopustiti da se u našem gradu širi mržnja, mi nećemo odustati od uvođenja reda. Upravo suprotno, ovo nam je dodatan vjetar u leđa jer moja Makarska ide naprijed. Uredit ćemo Peškeru do kraja i vratit ćemo je svim građanima. A svima onima koji se nađu na putu poručujem da će snositi i pravne i financijske posljedice. Ja se nadam da će počinitelj ovog gnjusnog djela uskoro biti pronađen. Evo nadam se da je to odgovor na vaše prvo pitanje.
2. Dakle radi se o djelatnici Grada Marini Andačić Krivić. Istina je ono što sam rekao stajem i dalje da je ona uredna i radišna žena ja i dalje to mislim i to sam izjavio ranije. Međutim iznijeli ste tu dosta neistina. Činjenica je da sud koji je odlučivao o njenom predmetu nije ušao u meritum stvari nego jednostavno vratio na drugo postupanje, to ne znači da je ovo što ste vi rekli istina, jer je istina upravo suprotna a ja sad u ovom trenutku ne želim to iznositi iznositi iz razloga što je to još uvijek dio pravnoga postupka.
3. To je pitao i prošli put gospodin Marko Ožić Bebek. Ja sam obećao da ćemo javno objaviti sve dokumente na osnovu kojih sam ja izrekao ono što sam izrekao. To još nismo napravili jer nisam rekao datum do kad ću to napraviti, ali evo obavit ćemo to odmah u sklopu sljedećeg tjedna i tu ćete dosta doslovno vidjeti sve dokumente na osnovu kojih ovo što sam govorio je istina. A evo sada čisto vama za informaciju evo imamo ovdje na kompjuteru, pročitat ću vam kratko zapisnik o obavljenom inspekcijskom nadzoru na lokaciji Makarska tržnica na čestici zemlje ne znam 5515 k.o. Makarska-Makar sastavljen dana. 26.04.2022. godine u poslovnim prostorijama u prostoru Grada Makarske predmet nadzora kontrola gradske nadstrešnice, dakle inspekcijski nadzor je obavila gospođa Ines Salamun kao viši građevinski inspektor. Nazočan sam bio ja kao gradonačelnik Grada Makarske i odgovorna osoba, KLASA: 362-02/22-03/188; URBROJ: 443-02-03/12-02/02, dakle to je dokument koji može svatko od vas vidjeti. Kažem ja ću to sve jasno objasniti i objaviti javno na stranicama Grada i komunicirat ćemo putem naših mrežnih stranica. Tako da vidite da ovo što sam govorio što konstantno govorim nisu neke laži, dakle to su istinite činjenične stvari. Nama je nakon toga građevinska inspekcija dala rok od tri mjeseca da uklonimo ilegalno napravljenu nadstrešnicu. Dakle nadstrešnicu koja je napravljena bez iti jednoga akta o gradnji. I nažalost ja to nisam htjeo a nažalost dogodilo se tako da kada imate potvrdu građevinske inspekcije da je nešto ilegalno a vi znate da vam je inspekcija bila da vam je dala nalog o uklanjanju vi jednostavno po sili dužnosti morate podnijeti krivičnu, kaznenu prijavu protiv vas gospodine Brkan i to je napravljeno. I to če isto biti objavljeno. Eto nadam se da ste zadovoljni s vašim odgovorima.

**Predsjednica Gradskog vijeća Grada Makarske Gordana Muhtić,** komentar:

Zahvaljujem u skladu s Poslovnikom članak 70. imate minutu da izrazite mišljenje gradonačelnik ima minutu da vam da dodatno obrazloženje. Molim obojicu da se drže pravila.

**Vijećnik Jure Brkan,** komenatar odgovora:

1. Jednostavno nimalo nisam zadovoljan na prvo pitanje vezano za grafite vrlo je bilo jasno zašto do sada niste uklonili grafite odgovor niste dali.
2. Na drugo pitanje vezano za Marinu Andačić Krivić pitao sam vas vrlo jasno niste odgovorili da li ćete je vratiti na posao I je li vas imalo stid?
3. A na treće pitanje pošto mi niste dali da da postavim pitanje u cijelosti sad ću reći. Vi ste uništili pokretnu imovinu Grada razbili ste sprešali, ispilali i prodali pod staro željezo. Ja vas ponovo pitam tko je oštetio Grad? Ko je oštetio Grad? Isto kao da ste audija što mu je istekla registracija da ste ga sprešali i prodali pod staro željezo po kili. Neko je tu oštetio Grad ja se slažem ali vidit ćemo još ko je to bio. I zašto se u maniri dobrog gospodara niste suprotstavili tome zapisniku nego ste ga potpisali? Zbog čega se niste žalili na rješenje o uklonjanju jer ste sami dozvali sami tražili da se takvo rješenje napravi i vi ste oštetili Grad i netko će zbog toga odgovarati.

**Gradonačelnik Grada Makarske Zoran Paunović,** odgovara na komentar odgovora:

1. Pa evo ja ću ponovit odgovor na prvo pitanje možda gospodin Brkan zaista nije čuo, dakle ja sam rekao da ćemo grafite izbrisati i da te mrlje koje će nam ostati od tog gnjusnog čina teško da ćemo izbrisati u kolektivnom sjećanju svih nas građana. I one će ostati kao podsjetnik na sve one podmukle stvari koje su pojedinci spremni učiniti da bi i dalje plivali u neredu i da bi na taj način zarađivali svoje ekstra profite.
2. Što se tiče vašeg drugog pitanja, ja ću ponoviti ponovno možda isto tako niste čuli s obzirom da je proces još uvijek u tijeku. Ja pravni proces ne želim i ne bi smio komentirati dok se ne završi.
3. Vezano za vaše treće pitanje ja ću ponovo ponovit dakle ja nisam zvao građevinsku inspektoricu, građevinska inspektorica je izašla na teren, utvrdila je stanje i nakon toga dala nam je rok rješenje u kojem moramo postupati ukloniti nešto u roku 120 dana ili 90 dana moram sad pogledati. Kažem svi detaljni podaci bit će javno dostupni i tu ćete vidjeti da sve ovo što govorite jednostavno niste u pravu.

**Vijećnik Marko Raos,** postavlja pitanja:

1. Moje prvo pitanje ide na gradonačelnika. Obzirom da je tema elitni turizam vidim u ovome proračunu imamo dosta značajnih projekata kao Peškeru, Kuća Sunca što mi je jako drago, dogradnja Cicibana. Pitanje moje glasi vezano za ovu šta je sa žičarom? Jedan kapitalni objekat je žičara. Imamo jedini do sada to je Skywalk koji daje preko 150.000 posjetitelja u toku ljetne sezone, međutim žičara je gospodarski objekat koji ovom gradu može doprinijeti mnogo financijskih sredstava na osnovu čega se može dalje razvijati taj elitni turizam. To je prvo pitanje?
2. Drugo pitanje. Zadnji put je bilo govora o snimanju prometa u gradu. Moje pitanje glasi da li je kapitalni objekat zaobilaznica a mislim da da i sa zaobilaznicom mislim da se rješava akutni problem prometa ovoga grada.To je drugo pitanje
3. Treće pitanje. Vlada Republike Hrvatske je odobrila tople obroke za svu djecu. Da li su osnovne škole Makarska jedan i dva spremne za prehranu djece od prvog do  osmog razreda šta je sa kuhinjama u školama? Hvala vam lijepa.

**Gradonačelnik Grada Makarske Zoran Paunović,** odgovara na postavljena pitanja:

1. Hvala lijepo na pitanjima. Spomenuli ste elitni turizam to je jedna fraza koja je i zaživjela iz nekog razloga u medijima a koju mi nismo toliko puno isticali. Ja i Antonia već smo u nekoliko navrata to bili govorili i na Gradskom vijeću, Antonia će malo kasnije to ponovit, samo da ja uđem u meritum stvari da vam objasnim, ovo što ste rekli sad za za žičaru, ja se slažem da je žičara zaista veliki kapitalni project mi ga u našem političkom programu nismo obećali, ja ga namjerno nisam stavio niti komunicira uopće u kampanji dakle ja zaista mislim žičara je project o kojem se govori od 60-ih godina prošlog stoljeća, a svjestan sam da bi se realizirao taj kapitalni projekt puno je važnije da popratne aktivnosti i da Makarska kao destinacija bude na stupnju razvoja da može prihvatiti žičaru. Žičara će donijeti puno dobrih stvari napravit će jedan veliki odmak od ove vrste turizma o kojem mi imami i u kojem sada živimo, međutim ja ne bih htio da nam se dogodi situacija koja se dogodila sa Skywalkom. Dakle Skywalk je napravljen a popratna infrastruktura nije slijedila. I događalo vam se da zadnjih ne znam par godina otkad Skywalk postoji pogotovo u samom početku imate konstantnu opasnost, dakle imate neprikladne prometnice nedovoljne širine, nedovoljno obnovljene, imate ogromne gužve dakle imate veći problem nego što je korist te priče i to nam se ne smije dogoditi za žičaru. Ja evo i sad javno najavljujem mi ćemo žičaru predstaviti kao jedan od kapitalnih projekata za sljedeći mandat.
2. Evo ako može Antonia možda vezano za elitni turizam kratko.

**Zamjenica gradonačelnika Grada Makarske Antonia Radić,** odgovara na pitanje:

1. Pa ja bi samo se dotaknula te teme jer očito je već uvriježena ta riječ da se priča o turizmu stalno se i kroz društvene mreže i kroz medije spominje elitni turizam nas mislim da smo već u nekoliko navrata naglasili što je to koliko u principu to nije smjer kojim smo komunicirali niti retorika jer smo od početka komunicirali održivi turizam. Svjesni smo koji su kapaciteti našeg grada i znamo da tek 2,7% čine smještajni kapaciteti sa 5 zvjezdica preko 51% imamo objekte srednje klase, dakle Makarska je jedna prosječna destinacija međutim ono na čemu mi radimo je podizanje kvalitete i kategorizacije smještajne ponude manifestacije koje će potaknuti taj atrakcijski potencijal, podizanje kvalitete i poticanje eno gastronomske ponude jer jedino time, tim se sigurno ne postiže elitni turizam već ono što svi teže na primorju a i u cijelom svijetu a to je da želimo smanjiti ovisnost o ljetnim mjesecima i privući goste i u razdoblju van kupanja od čega bi cijela destinacija trebala imati korist. Tako da taj izraz elitni turizam mislim da mu nije mjesto u Makarskoj pa čak se usudim reći niti u Hrvatskoj i kad ga netko koristi upitno je li to koristi zlonamjerno ili iz neznanja ali bi voljela da na taj način promišljamo svi održivost destinacije.

**Gradonačelnik Grada Makarske Zoran Paunović,** komentar:

Vaše drugo pitanje a možete i na kraju.

**Vijećnik Marko Raos,** komentar odgovora:

1. Skywalk je napravljen prije četiri godine u roku dvije godine se već napravilo puno prometnica što znači da je sve moguće, međutim žičara bi trebala bit puno jača nego što je Skywalk jer Skywalk dolazi a žičara radi. Na Skywalk se dolazi prometnicama a na žičaru se ne dolazi prometnicama. Prema tome mislim da jedno od aktivnih pitanja trebalo bit žičara jer ona je već početa idejno rješenje žičare ima, prostornim planom je data žičara, prema tome mislim da na žičari treba nastaviti raditi i da žičara može puno ovome gradu donijeti.
2. A što se tiče elitnog turizma ja to nisam izmislio, to sam čitajući izvješće Grada Makarske piše elitni turizam, elitni turizam, itd., međutim elitni turizam je nešto sasvim drugo u odnosu na turizam koji mi danas imamo jer mi od turizma živemo i obični ljudi. Ne mogu svi imat elitni turizam, prema tome turizam da bi išao naprid mora imat prateću infrastrukturu i na tomu smjeru treba radit.

**Predsjednica Gradskog vijeća Grada Makarske Gordana Muhtić,** komentar:

Možemo kasnije i u proračunu o žičari s obzirom da tamo je predviđen, najavljen iznos u eurima mislim 50.000,00 otprilike za tehničku dokumentaciju, dakle sigurno možemo o toj temi i kasnije pa onda gradonačelniče nemojte se sad vraćat a samo odgovorite na pitanja vijećnika, vijećnička pitanja da samo onda se držimo unutar pravila.

**Gradonačelnik Grada Makarske Zoran Paunović,** odgovara na komentar odgovora:

1. Samo kratko dakle elitni turizam je zadnja stepenica i elitni turizam je nešto što nema nigdje u Hrvatskoj, teško da će to ikad možda i bit u Hrvatskoj jer je to dugoročan proces da se tako nešto dogodi. I to je ono što cijelo vrijeme komuniciramo možda ste vi zabunili se jer mi stalno govorimo o specifičnim oblicima turizma u medijima popularno zvani selektivnim oblicima. To je ono što mi spominjemo cijelo vrijeme i to je ono čemu mi težimo i težimo održivom smjeru turizma, to je ono na čemu radimo, a da će biti elitni turizam u Makarskoj to je utopija. Dakle to je nešto što mediji ne znam iz kojeg razloga nameću, a dobro. U svakom slučaju žičara ja se slažem s vama i ponovit ću još jedanput žičara je kapitalni projekt i mi ćemo ga predstaviti kao jedan od kapitalnih projekata za sljedeći mandat i mi ćemo to realizirat. Dakle tu ne morate imati nikakve dvojbe. Ja zaista mislim da je žičara nešto što će donijeti taj jedan veliki iskorak, kvalitativni iskorak cijelog ne samo Makarska nego cijelom makarskom primorju cijeloj ovoj destinaciji. Međutim da bi mogli napravit žičaru da nam se ne dogodi greške greške koje je napravio Skywalk kao atrakcija koja je došla mi moramo imati popratne stvari, moramo dignuti razinu usluge cijele destinacije da bi mogli što bolje i planski napraviti tu žičaru.
2. Vaše drugo pitanje zaobilaznica. To se isto slažem zaobilaznica je kapitalni projekt međutim vi se sjećate u roku možda mjesec i pol ili dva mjeseca otkad smo mi došli na vlast bilo je predstavljanje prostornog plana županije i u tom prostornom planu županije zaobilaznica je ukinuta, ona više ne postoji. To ja zaista mislim da je to propust bivše vlasti. Dakle ona ne postoji u planu višeg reda. I ono što je meni gospodin koji je prezentirao, prezentirao taj prostorni plan rekao da možemo zaboraviti žičaru. Prostorni plan županije pitanje kad će se ponovo mijenjati, a ona situacija, ne govorimo o žičari govorimo o zaobilaznici, možda je lapsus lingue govorimo o zaobilaznici dakle da nju možemo zaboraviti. Dakle da nekakva postojeća ruta koja bi mogla eventualno biti korisna kao potencijalna zaobilaznica je zapravo autocesta i tunel koji je ušao također županijski plan Drvenik-Ravča. Dakle na taj način Makarska može eventualno rasteretiti promet koji prolazi, odnosno koji je u tranzitu prema jugu. Dakle to je to je to je ono što je meni komunicirano tijekom izlaganja prostornog plana Županijskog prostornog plana.

**Predsjednica Gradskog vijeća Grada Makarske Gordana Muhtić,** komentar:

Zahvaljujem, evo molim samo vijećnike da se ipak suzdrže i da ova današnja sjednica zaista prođe u dignitetu i da ne spuštamo se na nisku razinu ukoliko se dogodi nečiji lapsus lingua da se takve riječi ne okarakteriziraju kao laž jer je očito bila samo jezična zabuna rekli ste. Žičara opet htjeli ste reći obilaznica gradonačelniče izvolite odgovor na treće pitanje.

**Gradonačelnik Grada Makarske Zoran Paunović,** odgovara na pitanje:

1. Evo mislim da je ovo pitanje možda primjerenije za ravnatelje naših škola, dakle ja vjerujem da su oni spremni, topli obroci su nešto što je, dakle nije to nešto što, definitivno odluka Vlade ali načelno mislim da je na odgovornost na na ravnateljima da sve bude spremno mislim da naše škole dobro funkcioniraju. Škola oca Petra Perice i Stjepana i Ivičevića i dobro i kvalitetno rade tako da ne vjerujem da će biti problema ni sa prehranom naše djece.

**Predsjednica Gradskog vijeća Grada Makarske Gordana Muhtić,** odgovara na pitanje:

1. Osim toga već imamo onaj projekt marendajmo zajedno nešto je financirano bilo iz socijalnog fonda nešto je bilo financirano iz Grada Makarske tako da uvijek je bilo besplatno sad pitanje je ustvari samo financiranja ali dok se neke stvari ne riješe zakonski onda još ostaje Grad tako da, ali mislim, duboko vjerujem da neće biti tehničkih problema za to.

**Vijećnica Tina Međurečan,** postavlja pitanje:

1. Evo s obzirom da je kolega Brkan već postavio pitanje na ovu temu ja bi samo da jedan mali osvrt i na znanje gradonačelniku da u svoje ime i u ime mojih kolega iz kluba vijećnika imate našu punu podršku u nastavku ostvarivanja našeg cilja i programa. Grafiti spomenuti koji su u subotu osvanuli na ovoj zgradi kao i na drugim objektima u staroj gradskoj jezgri zapravo su tužan podsjetnik da u našem gradu postoje primitivci koji ne znaju ništa drugo nego podmuklo pisati gadosti, vulgarno, fašistički, ali nepismeno, očito su mislili da slanjem direktnih prijetnji mogu zastrašiti gradsku upravu. No zapravo situacija je suprotna ovo nam samo daje još veći podstreh i jasnije ukazuje da potezi koje činimo činimo isključivo za dobrobit našeg grada. Hvala.

**Gradonačelnik Grada Makarske Zoran Paunović,** odgovara na postavljeno pitanje:

1. Evo hvala lijepo na na na podršci i mislim da je sve rečeno kao odgovor vijećniku gospodinu Brkanu. Tako da ne bi dalje širio ovu priču. Činjenica je ovo što ste rekli da nas ovo neće zastrašiti ja zaista mislim da naša Makarska nije mjesto širenja mržnje, širenja ovih vandalskih kulturocida i činova, da je to mjesto tolerancije oduvijek bilo, mjesto prihvaćanja i da će tako i ostati.

**Vijećnik Marko Ožić-Bebek,** postavlja pitanja:

1. Ja imam par pitanja. Mene evo sad sam svjedočio ovdje i stvarno me čudi da gradonačelnik misli da smo mi toliko limitirana, odnosno da su naši građani toliko limitirani da sa njegovim odgovorima ćemo bit zadovoljni i da nas je prevario. Sa grafita za jedno jednostavno pitanje zašto niste odmah očistili grafite jer su se uvijek odmah čistili grafiti, koliko ja znam do sada, vi ste završili na prostornom planu. I to se stalno događa neprestano za svako naše pitanje. Evo moje pitanje je to, zadnji put sam jednostavno pitanje jednog građana pitao da li zna išta o zidu u Zrinsko-Frankopanskoj ulici, da li se pregovaralo, da li će bit tu nogostup, to je završilo odgovorom da da je u mom mandatu izdata građevinska dozvola. I još je gradonačelnik iznio je tada isto ko šta je iznio za ovu pijacu da će da će iznit kompletnu dokumentaciju. Do dan danas te dokumentacije nema pa sam ja morao se malo malo informirat pa ono što ja imam a uvijek se ograničavam podatke ja ću iznijet sada javno pošto, nije gradonačelnik. Znači tamo je prvi ugovor sa gospodinom koji je investitor napravio Zlatko Gareljić 2007. godine i od tada počinju građevinske dozvole i Zrinsko-Frankopanska ulica. Građevinska dozvola je izdata krajem 21 godine u vašem mandatu a ne u mom mandatu. Potvrda glavnog projekta jer dotad se nije moglo gradit. Znači građevinska dozvola je krenula u uredu županijskom koji je bio pod nadležnosti županije u vrijeme vjerovatno Zlatka Gareljića. Tada je potpisan neki ugovor oko ceste te, tada je taj problem se pojavio za koga ja pitam, da li ta cesta ima nogostup ili nema, ako nema u projektu, građevinskoj dozvoli, da li se razgovaralo sa investitorom. Ja ne znam, moje pitanje glasi da li vi ste loše brifirani, loše informirani od vaših savjetnika, pa lupnete tako ili namjerno ovaj takvom jednom izjavom, namjerno pokušate distrakciju, odnosno problem maknuti sa jedne točke na drugu točku. Ili tu ja ne znam treći, možda treća kombinacija je jedno i drugo. Evo moje pitanje da li ste vi namjerno rekli da sam ja, da je u mom mandatu izdata građevinska dozvola. Da li ste namjerno neistinu, ja fino govorim ne govorim nikad ružne stvari, neistinu rekli ili niste znali.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

Zahvaljujem evo ja ću samo prije jednu tehničku stvar dakle ovo kad ste rekli do dana današnjega niste dobili, danas je rok da to dobijete, naši slušatelji ne mogu to vidjeti ali vi svi ovdje vidite da na mjestu na kojem inače sijedi pročelnica gospođa Lara Rakušić trenutno sijedi gospodin Glibota koji je tehnička služba, naime imamo tehničkih poteškoća i nismo uspjeli sve pisane odgovore, evo govorin kolega Brkan molim vas nemojte se smijat ajde samo čekam da sad optužite i mene da lažem ajmo samo sekundu, znači pustite me da završim, ovaj tehnički je problem, odgovor koji je napisan u pisanom obliku je tu kod mene i ovaj samo čekaju dva odgovora koja su upućena kolegici Franić, kolegi Kelvišeru su zalijepljeni pod točkom prvom, znači koji su postavljeni na prošloj sjednici, odgovor za vaše pitanje je također tu u prilogu ali samo zbog tehničkih razloga još nije spojen ali čim gospodin Glibota uspije riješiti problem internetske veze će i to biti spojeno u tom odgovoru vidim da ste u međuvremenu uspjeli dobiti sve informacije koje ste djelomično iznijeli sada jedan dio ste iznijeli znači spomenjete 2007. spominjete 2021. dakle drago mi je da gradske službe vam stoje na raspolaganju i da objavu informacije kako to treba činiti u svakom slučaju.

**Gradonačelnik Grada Makarske Zoran Paunović,** odgovara na postavljena pitanja:

1. Hvala lijepo na pitanju uvaženom vijećniku gospodinu Ožić\_Bebeku. Ovo vaše prvo pitanje niste opet zadovoljni, dakle pitali ste kad ćemo čistiti grafite evo meni je jedna ideja sad pala na pamet. Ako zaista smo svi za to ja predlažem jednu akciju zajedničkog čišćenja i da na taj način zaista pokažemo da nitko, niti vi koji ste oporba, niste dio ove gnjusne priče nego da na zajednički način očistimo i pokažemo da osuđujemo ovaj čin ne samo deklarativno kao što očito vi osuđujete samo deklarativno nego da zaista pokažete namjeru i želju da se stane ovom nekulturi, ovom kulturocidu na na kraj i da pokažemo kao sve političke opcije koje smo trenutno u gradskom vijeću da zaista ovo i osuđujemo. Ja predlažem da se ta akcija održi između Božića i Nove godine, poslat ćemo vam i poziv evo mislim da je to jedna dobra inicijativa i očekujem da će i vijećnici HDZ-a kao i članovi stranke HDZ-a izaći na tu akciju i zajednički pokazati da zaista ne samo deklarativno nego da zaista i osuđuju ovaj gnjusan čin.
2. Što se tiče vašeg drugog pitanja evo ja sam dobio, odgovor od strane Upravnog odjela za razvoj Grada, ja ću vam pročitati otprilike da opet vidite da ne lažem nego da opet vi pokušavate javnosti zamagliti oči. Dakle radi se o predmetu izdavanja dozvole Stan arka d.o.o. Zagreb. Sad ću vam ukratko pročitat po zahtjevu investitora Stan arka d.o.o. Zagreb Ured državne uprave u Splitsko-dalmatinskoj županiji, Služba za prostorno uređenje zaštitu okoliša, graditeljstvo imovinsko-pravne poslove ispostava Makarska izdao je lokacijsku dozvolu za izgradnju višestambene građevine na dijelovima k.č. 4379/1 itd. da zasad ne nabrajam koja je pravomoćna 16.01.2008. godine. Ta lokacijska dozvola je bila pravomoćna 16.01.2008. godine. Po zahtjevu investitora Splitsko-dalmatinska županija, Upravni odjel za prostorno uređenje ispostava Makarska izdala je izmjenu i dopunu lokacijske dozvole 19.04.2010. godine koja je pravomoćna 17.05.2010. godine kad ste gospodine Bebek vi bili gradonačelnik. Koje godine je gospodin Bebek bio gradonačelnik ja ne znam evo? Na zidu je li možete pogledat molim vas? 2009.? Do koje 2013.? Aha 2007. do 2013. Znači pravomoćna lokacijska dozvola 2008. u mandatu gospodina Bebeka pravomoćna izmjena i dopuna te iste lokacijske dozvole 17.05.2010. opet u mandatu gospodina Bebeka. Temeljem lokacijske dozvole klasa bla bla bla da sad ne nabrajam dalje investitor Stan arka d.o.o. podnio je 25.05.2010. zahtjev za izdavanje potvrde glavnog projekta dakle govorimo cijelo vrijeme o tome dakle to je zahtjev koji je podnesen je 25.05. 2010. godine kad je gospodin Bebek također bio gradonačelnik. Kada je izdavanje akata za gradnju prešlo u nadležnost Grada Makarske, dakle tada još nije uopće bilo u nadležnosti Grada, preuzet je i predmet i ovaj predmet je preuzet potvrde glavnog projekta investitora Stan arke d.o.o. te po službenoj dužnosti otvorena je nova klasa predmeta i to se vidi da je napravljeno 2013. godine kad je on gospodin Bebek bio gradonačelnik 2013. po toj klasi piše da je gospodin Bebek 2013. bio također gradonačelnik kada je išlo i ovo izdavanje akata za gradnju prešlo u nadležnost Grada Makarske. Kod izdavanja potvrde glavnog projekta komunalni doprinos i vodni doprinos se treba uplatiti prije izdavanja same potvrde glavnog projekta što nije napravljeno i tada je ovaj cjelokupan projekt ušao u spor. Eto zbog tog spora koji se nije rješavao godinama uplaćen je komunalni doprinos, izdana je potvrda o plaćenom komunalnom doprinosu od strane Makarske i izdana je potvrda glavnog projekta i iz toga razloga je čovjek gradi praktički po pravilima Prostornog plana koji je bio još u vaše doba gospodine Bebek. Koji je vrijedio još u vaše doba. Nadam se, mislim to ste dobili u pisanom obliku.

**Vijećnik Marko Ožić-Bebek,** komentar odgovora:

1. Govorili smo građevinskoj dozvoli, niste govorili o lokacijskoj dozvoli a sve da je to tako ja sam samo rekao da je građevinska dozvola izdata u vašem mandatu a nisam rekao na pitanju to je li ste vi odgovorni listu odgovarni ili niste odgovorni ali vi ste pokušali to prebaciti, nisam predsjednice dobio od djelatnika Grada tako da djelatnici Grada evo ja, mogu bit mirni da nećete ih maltretirat, nisam dobio od djelatnika Grada podatke, ne trebate sumnjat u lojalnost djelatnika Grada. I nisam pitao kad će biti izbrisani grafiti a vi ste to uspjeli nekako ubaciti u moje pitanje. Ja sam samo rekao na pitanje vi ste krenuli sa građevinskim dozvolama i uređenjem grada i bespravnoj gradnji, ne znsm ni js šta. I vi uporno pokušavate odgovarati krivo na pitanja. I uporno prebacivate odgovornost na nekog drugog tako vam je i novinari su vas krivo prenijeli da vi niste spomenuli elitni turizam, ne ja sam spomenio.

**Predsjednica Gradskog vijeća Grada Makarske Gordana Muhtić,** odgovara na komentar:

Zahvaljujem ne znam šta ste mi željeli imputirati. Sa ovom rečenicom odnosno, potrudit ću se da shvatim to onako kako bi možda trebala. Ovaj meni bi bilo drago da ste zatražili informaciju od gradskih službi i da su vam gradske službe jako brzo odgovorile što bi značilo da su osim što su učinkovite i efikasne te izrazito brze u svom radu.

**Gradonačelnik Grada Makarske Zoran Paunović,** odgovara na komentar:

Da li onda mogu očekivati, pitali ste me kada će se očistiti grafiti, evo ako možete pogledati u svoj raspored možemo li staviti 29.12. zajedničko čišćenje u 10.00 sati ujutro. I mogu li očekivati od vas i vijećnika HDZ-a da ćete izaći na to čišćenje, da ćete svojom ne samo deklarativnom podrškom nego zaista i svojim izlaskom doći i pomoći čistiti ovaj kulturocid.

**Vijećnik Marko Ožić-Bebek,** odgovara:

Nisam vas pitao.

**Predsjednica Gradskog vijeća Grada Makarske Gordana Muhtić,** komentar:

Kolega Brkan nisam vam dala riječ nemojte upadati, ali ima nešto drugo. Puno je spornije što se kaže mimo mikrofona, kakve su to rečenice: “neka ti tata dođe čistit” gospodine Brkan?

### Vijećnik Jure Brkan, odgovara:

Vrlo jasno i glasno izričajna rečenica na hrvatskom jeziku s točkom na kraju. Nek ti tata dođe čistiti ako nisi u stanju obrisat grafite sa zgrade Grada pa nisi u stanju ga ni vodit.

**Predsjednica Gradskog vijeća Grada Makarske Gordana Muhtić,** odgovara:

Zahvaljujem, ja bih vam morala objasnit da kad je to naredba onda ide uskličnik a ne točka, ali nema veze, dakle malo pravopisne greške ponovo ali dobro.

### Vijećnik Jurica Klarić, postavlja pitanja:

### Moje pitanje je je li istina da je izvođač koji je trebao asistirati oko uklanjanja objekata na Peškeri odustao I mijenja li to išta oko cijele procedure?

**Gradonačelnik Grada Makarske Zoran Paunović,** odgovara na postavljeno pitanje:

1. Evo hvala uvaženom viječniku na pitanju. U svjetlu svih ovih nedavnih događanja ne bih puno iznosio činjenice u javnost pogotovo što se radi o upravnim postupcima za koje je propisana i procedura i koje obavljaju naravno naši komunalni redari, ja imam potpuno povjerenje u njih da će svoj dio posla obaviti bez iti jedne mrlje, ovo njima nije prvo prisilno uklanjanje, politička volja naše strane je neupitna, prostor Peškere jednostavno mora ponovo postati javni prostor koji pripada svim našim građanima. Procedura s naše strane je odrađena, odrađena je besprijekorno, odrađena je kako treba po pravilima struke, očekujemo da skoro krenu i svi oni koji nisu dobrovoljno mislim da će ih koštati jako puno u financijskom smislu tako da evo, ne znam je li to cjelokupan odgovor na vaše pitanje jeste zadovoljni, niste. Eto hvala vama.

**Vijećnica Ivana Miočević Franić,** odgovara na postavljena pitanja:

1. Danas smo u punom broju, tu je i naš kolega Jure Brkan. Ne mogu reć da mi nedostaje kad unese ovakav nemir ali ipak mislim da je važno da na sjednicama Gradskog vijeća budete prisutni kao šef oporbe pa ovo samo jedna kritika kako god se prepozna zašto niste tu češće. Ja imam tri pitanja za gradonačelnika. Zanima me koliko je vaša gradska uprava angažirala odvjetničkih tvrtki za razne poslove od lipnja 2021. do danas, na kojim su poslovima angažirani, o kojim se odvjetničkim društvima radi i koliko je novaca potrošeno na njihove usluge? Dakle tko, zašto i koliko?
2. Drugo pitanje. U prijedlogu proračuna vidljivo je da se u sljedećoj godini ide u izradu tehničke dokumentacije za reciklažno dvorište a naredne dvije prema dodijeljenim sredstvima i u izgradnju, odnosno realizaciju. Koliko mi je poznato reciklažno dvorište gradit će se na Dugišu na parceli Makarskog komunalca i Grada, bio otpad čini 60 % ukupnog miješanog otpada i dio je javne usluge prikupljanja otpada s kojim krećemo 01.01.2023. Znači pitanja, zanima me hoćemo li u sklopu planiranog reciklažnog dvorišta uključiti i kompostanu, ako ne da li je planirate izgraditi i postoji li mogućnost suradnje sa ostalim općinama Makarskog primorja posebno ako znamo da kompostane nema u našu županiji.
3. I treće pitanje. Ponovo proračun poslije ćemo o njemu razgovarati ali ima nekoliko detalja koje je važno istaknuti znači prijedlogom proračuna Dječjem vrtiću povećana su sredstva koja otpadaju na povećani broj zaposlenika u novom dječjem vrtiću Maslina. Povećanje plaća odgojiteljicama i pomoćnom osoblju nigdje se ne spominje. Prošle ste godine povećanje plaće u iznosu od cca 13 % bruto najavili povećanja i za 23. i za 24. godinu. Prema Zakonu o predškolskom odgoju i obrazovanju članku 51. na utvrđivanje i obračun plaća naknada i drugih prihoda radnika dječjih vrtića koji su u vlasništvu jedinice lokalne samouprave primjenjuju se propisi kojima se uređuju plaće, naknade i drugi prihodi javnih službenika i namještenika zaposlenih u osnovnom školstvu ako su ti propisi povoljniji za radnike. Od početka listopada 2022. primjenjuje se nova osnovica za obračun plaće za državne službenike i namještenike. Osnovica za obračun plaće s dotadašnjih 6.2 6,00 kuna povećana na 6.663,00. Dakle pitanje je kada ćete povećati plaće, odnosno uskladiti osnovicu s onom za državne službenike i namještenike? Hvala.

**Gradonačelnik Grada Makarske Zoran Paunović,** odgovara na postavljena pitanja:

1. Evo odgovor na vaše prvo pitanje. Doista, nemam sad točan podatak, ali primjerice javno smo ne skrivamo ništa komunicirali od početka koja sve odvjetnička društva rade za Grad. To je vanjska usluga koja je po meni potrebna jer smo mi zaista zatekli ne samo gradsku upravu nego i sva ostala poduzeća i galerije i muzeje i sportski centar i vrtić itd. sve smo zatekli što se tiče pravilnika, što se tiče papira, u isključivo derutnom stanju, zastarjelom stanju, pa čak u nekim situacijama rekao bih da su svi ti papiri bili protupravni, nezakoniti. Dakle da bi to doveli u stanje zakonitosti morali smo angažirati odvjetnička društva. Sistematizaciju je radio odvjetnički ured iz Splita Ivančić to smo još ne znam valjda jako puno puta komunicirali. Gospodin Mihočević i Bajs njihov ured nas je branio primjerice, to nismo drukčije komunicirali, branio nas je prilikom tržnice evo konkretno, i to ćemo isto objaviti, gdje je bila oslobađajuća presuda za mene kao odgovornu osobu i za Grad. Branio nas je također kad je Grad osuđen i gospodin Jure Brkan kao odgovorna osoba za nasipanje plaže na Osejavi nepropisnim materijalom, dakle to su stvari koje mi ne komuniciramo jer mislimo da nema smisla dodatno. To su prijave, dakle koje su bile zbog kojih sam ja morao na sud ići i tu nas je zastupalo odvjetničko društvo. Također mislim evo sad mi pada na pamet gospodin Španović, to je odvjetničko društvo koje je Gradu Makarskoj donijelo ogromnu cifru novaca iz razloga što od 2009. ja mislim čak za vrijeme gospodina Bebeka je zadnji ugovor potpisan i nakon toga je to potpuno zanemareno. Vi sve ceste, sve koji su u vlasništvu Grada Makarske kada kroz njih prolazi infrastruktura tipa HT-a ili bilo tko drugi oni su dužni plaćat određenu naknadu, ta naknada je zamrznuta još 2009. ili 2010. godine ona je iznosila nekih 100.000,00 kn cca 109.000,00 možda i to se nije mijenjalo. Mi ćim smo došli na vlast odmah smo krenuli s time uknjižene su sve ceste na način da se točno usporedilo s geodetskim elaboratima gdje kroz sve naše vlasništvo prolaze primjerice vodovi od T-com i sud je donio rješenje u kojem se ta naknada koja je prije toga bila 100.000,00 kn sada povećava na skoro 300.000,00 kn dakle čovjek je sa svojim radom uvećao prihod Grada. Za svaku sljedeću godinu za 200.000,00 kn a uz to tužili smo također unazad pet godina isti taj T-com da bi retrogradno potraživali ta sredstva, ali možemo samo pet godina ne možemo recimo ovih ostalih sedam godina koji je isto tako propust koji je napravljen u vrijeme i gospodina Brkana i gospodina Bebeka, ne možemo retrogradno to je zastarjelo ali unazad pet godina možemo tužiti. Tu je nekakva očekivana cifra 1.500.000,00 kuna. Dakle to su sve stvari koje mi eto ne komuniciramo jednostavno radimo na poboljšanju radimo na svim tim stvarima tako da, ali svi ovi podaci ono što smo rekli od 01.01. javno će biti dostupni svaka isplata koja ide iz Grada prema bilo kojem odvjetničkom društvu prema bilo kome bit će javno dostupna dakle od 01.01. imate otvoren i transparentan Grad, imate digitalno potpisivanje to je dio ovog našeg trećeg stupa digitalne Makarske i to je nešto što smo napravili zapravo i kad napravimo to će biti jedan veliki iskorak u odnosu na ono stanje koje smo zatekli.
2. Vaše drugo pitanje. Izrada tehničke dokumentacije za reciklažno dvorište je predviđeno ali i cijeli projekt će biti vođen u suradnji sa Makarskim komunalcem tako da ja ne bih u ovom trenutku izlazio sa detaljima. Sve neke dobronamjerne kritike, znači još nije napravljen niti idejni projekt što se toga tiče, a sve nekakve prijedlozi kritike su uvijek dobronamjerni saslušat ćemo ih rado.
3. Vaše treće pitanje ja sam to i jučer komunicirao, jučer je bila primopredaja vezano za dječje vrtiće Upravno vijeće dječjih vrtića ja bih htio samo još jednom naglasiti i hvala vam na ovom pitanju da je nama predškolski odgoj i općenito odgoj djece jedan od ključnih okosnica našeg političkog programa i tu se zaista maksimalno dajemo. Dječji vrtić je godinama bila zapostavljana institucija. Jučer je došlo do primopredaje između starog Upravnog vijeća i novog Upravnog vijeća, samo ću podsjetiti evo ovom prilikom ono što je sve napravljeno za vrijeme ovog Upravnog vijeća, povećali smo plaće svim zaposlenicima Dječjeg vrtića Biokovskog zvonce već u prvoj godini, već u prvoj godini, napravljen je veliki iskorak veliko povećanje plaće jer smo to i obećavali i po prvi puta u nekoliko navrata ja sam sjedio i sa predstavnicima sindikata isto tako sam komunicirao i sa odgajateljicama odgajateljskim vijećem, mislim da sam jedini gradonačelnik koji se pojavio odgajateljskim vijećem, oni su imali sjećam se jučer u osmom mjesecu sastanak prije početka nove vrtićke godine. Također smo osigurali dodatak na plaću svim odgajateljima koji rade samostalno u skupini s djecom s teškoćama u razvoju, uveli smo pilot projekt osobnog asistenta u dječjem vrtiću. Uveli smo i to smo na to smo zaista posebno ponosni jer to je jedan pilot projekt koji je jako dobro zaživio. Pilot projekt šaha za predškolce isto tako šah smo uveli i u osnovne škole i to radi djelatnik Komunalca gospodin Toni Vujičić koji je ujedno osoba sa invaliditetom tako da imate moj tu inkluziju pristupljeno tu, također svjetski prvak u šahu tako je. Osigurali smo sredstva za nastavak EU projekta zvonce za obitelj je najbolji prijatelj čija je vrijednost gotovo 2.000.000,00 kn. Paralelno s time ono što nas čeka u narednom razdoblju čekamo verifikaciju programa engleskog jezika koje vjerujemo da ćemo uskoro dobiti tako da će i roditelji biti vjerujem zadovoljni, djeca će moći ići u program engleskog jezika u našim vrtićima. Evo sada možda premijerno da spomenem uskoro kreće pilot projekt senzorne sobe. Mislim da će zaista svi biti izuzetno zadovoljni pogotovo roditelji sa djecom sa posebnim potrebama i to će biti napravljeno u dječjem vrtiću Maslina i zato smo osigurali također sredstva u proračunu. Osigurali smo gotovo 5.000.000,00 kn bespovratnih sredstava za dogradnju dječjeg vrtića Ciciban. Pred usvajanjem je Pravilnik o upisima djece u dječji vrtić koji se usklađuje sa najnovijom zakonskom procedurom u predškolskom odgoju. Vi znate da je ovo po prvi put da je, ja mislim čak i u povijesti bih se usudio reći, da su liste upisne bile rađene bez ikakve intervencije, bez ikakve intervencije politike, dakle rađene su po pravilniku, komisija je po prvi put u povijesti radila po pravilniku, po prvi put u povijesti u vrtićima. Dakle uvijek ste imali to će vam potvrdit ekipa u vrtiću siguran sam, uvijek ste imali intervencije, intervencije politike, uvijek ste imali intervencije različitih drugih interesnih skupina da se upišu djeca u vrtić preko reda i to se događalo i ovo je prvi put da to nije napravljeno u povijesti. Ja ponovo ističem naša djeca su sada ifokus rada i ustanove vrtićke i nama kao političkoj opciji. Tako da zaista mislim da svi zajedno moramo i dalje raditi na dobrobit naše djece, ja vjerujem i to sam obećao i na sastancima s odgajateljima da ćemo mi do kraja mandata povećati još određeni postotak plaće u našim vrtićima.

**Predsjednica Gradskog vijeća Grada Makarske Gordana Muhtić,** odgovara:

1. Evo samo da kratko dopunim za kompostane, jučer je bager došao na Lećevicu nakon silnih silnih niz godina ja kao vijećnica ovdje već godinama upozoravam da zapravo dok ne zaživi Lećevica Grad Makarska ima značajnih problema s odvozom otpada a ministar Ćorić je tom prilikom upozorio i odnosno spomenio da će se razmišljati o potencijalnoj i nabavi novih sortirnica i kompostana diljem županije, odnosno diljem Hrvatske i ako bude potrebe za tim tako da eventualno svi ovi prijedlozi kao što je gradonačelnik rekao mogu biti dobri i možda se mogu inkorporirati u cijeli projekt.

**Vijećnica Ivana Miočević Franić,** komentar odgovora:

1. Hvala lijepa, hvala na odgovorima. Što se tiče odgovora na prvo pitanje hoće li ta vanjska usluga odvjetničkih ureda ostati praksa i što rade pravnici iz gradskih odjela.
2. Vezano za drugo pitanje reciklažnog dvorišta i kompostanu mi ćemo kao NLO pokušati biti konstruktivni i dat svoje prijedloge komunalnom poduzeću, njihovoj upravi.
3. Što se tiče odgovora na treće pitanje znači odgovorili ste da će se plaće povećati do kraja mandata. To je u potpunoj suprotnosti od vaših najava kojima ste ode u vjećnici rekli da ćete ići sa povećanjima i u 2023. i 2024. godini, pa vas molim da se ode obavežete i obećate povećanje u 2024. godini. Sami ste svjesni kako je zanimanje odgojitelja deficitarno i da Ministarstvo obrazovanja dozvoljava i da nastavnici razredne nastave rade posao odgojitelja. Koliko mi je poznato fali radnika, potrebe su rastuće za uslugom, a usluga je odnosno rad odgajatelja je potplaćen i degradiran. I onda ne možemo očekivati da ćemo napredovati, sad se dogodilo da se nakon 10 godina izgradio taj vrtić, vi najavljujete proširenje Cicibana bez nekakve dinamike kojom bi decidirano rekli kada će to biti gotovo. Znači sve ide jako sporo sa dječjim vrtićem molim da u 2024. godini osigurate povećanje njihovih plaća. A ovo što se tiče rada po zakonu nisam razumjela taj dio odgovor, jeste li prozivali bivšeg gradonačelnika, mislim da je to čisto politikanstvo ovdje bi da ostanemo na temi povećanja plaće i dinamike radova proširenja vrtića Ciciban, hvala.

**Predsjednica Gradskog vijeća Grada Makarske Gordana Muhtić,** odgovara:

1. Evo kolegica Lara koja je pravnica odmah je uočila jednu sitnicu odgojitelji nisu službenici, namještenici to je jedan od elemenata koji je bitan evo kad ste već pitali što rade pravne službe Grada kolegica pravnica u tom dijelu je u uvodu ukazala, ne trebate mi ništa.

### Gradonačelnik Grada Makarske Zoran Paunović, odgovara na komentar:

1. Ma samo bi rekao da opet krivo interpretirate dakle rečeno je bilo stupnjevito povećanje svake godine plaća u dječjem vrtiću, međutim to stupnjevito je napravljeno već u prvoj godini, taj ogroman iskorak koji je trebao biti u 2024. je napravljen, trebao se dogoditi mali iskorak u 2023., 2022. 2023 i 2024. mi smo cjelokupni iznos povećali već prve godine, o tome se radi, to možda niste zamijetili, dakle to je to je taj dio gdje zaista pokazujemo da izlazimo u susret i da nam je predškolski odgoj izuzetno bitan. Ovo što govorite da idu sporo promjene ja se tu ne bih složio, maloprije sam vam u ovom odgovoru na pitanje rekao što je sve napravljeno u svega godinu, godinu i pol dana, otkad smo mi preuzeli vlast a ponovit ću vam ponovo dakle povećali smo plaće svim zaposlenicima već prvu godinu jer je bilo zaista kriminalno i kriminalno niske plaće su bile u odgajateljskim ustanovama i tu se slažem sa vama. Osigurali smo dodatak na plaću odgajateljima koji rade samostalno u skupinama djece s teškoćama u razvoju, uveli smo pilot projekt osobnog asistenta u dječjem vrtiću, tu je zaista isto tako mala plaća i tu razmišljamo u nekakvom daljnjem razradi povećanje i tog dijela plaće, uveli smo pilot projekt šaha za predškolce i sad najnoviji projekt govore da ćemo vrlo vjerojatno organizirati nekakvo natjecanje što je iznimno dobro zaživjelo, osigurali smo sredstva za nastavak EU projekta zvonce za obitelj, program engleskog jezika u vrtiće ide na verifikaciju, uskoro kreće pilot projekt senzorna soba, pazite senzorna soba to nije mala stvar za grad Makarsku to je velika stvar za grad Makarsku 5.000.000,00 kuna bespovratnih sredstava osigurano pravilnik novi. Dakle jako, jako puno je napravljeno i ovo što ste rekli da se sporo događaju promjene mislim da niste u pravu.

### Vijećnik Jakša Jurasović, postavlja pitanje:

1. Kako ste zadovoljni s dosadašnjim programom adventa I činjenici da se odvija na više lokacija te kakav je program za doček Nove Godine?

**Gradonačelnik Grada Makarske Zoran Paunović,** odgovara na postavljeno pitanje:

1. Prigodno pitanje evo kaže jedan vijećnik. Gospodine Jakša hvala puno na vašim pitanjima, ja sam jako zadovoljan. Imali ste priliku vidjeti da se Advent ponovo vratio na Kačić i to se pokazalo kao odlična odluka a građani jako dobro reagiraju, trgovi su puni. Dodatno smo poradili na dekoracijama. Bogati program se svakodnevno objavljuje, meni je jako drago i ovom prilikom želim zahvaliti svima koji su se uključili. Pogotovo mi je drago što smo uključili sajam lokalnih proizvoda, lokalnih proizvođača, to nam je iznimno bitno, bitno nam je da potičem autohtono, da potičemo izvorno, potičemo lokalno. Glazbeni program, dječji program zaista su fantastični. A za Novu Godinu mislim da će to sve začiniti naš popularni Jole koji svira evo na dočeku Nove Godine i ja ovom prilikom pozivam i sve vas da dođete i da proslavite i uđete u Novu Godinu zajedno sa nama na našem glavnom trgu.

### Vijećnik Petar Kelvišer, postavlja pitanja:

Prvo zahvalio bih na pisanom odgovoru na moje pitanje s prošle sjednice. Pa eto obećavajuće je i nadam se da će te najave se i ostvariti, što se tiče je li Odbora za mlade. Moja tri pitanja su jedno iz komunalne problematike, dva su više ovako resorske odnosno, pardon više se tiču obnašanja određenih funkcija.

1. Znači prvo pitanje glasi Ulica don Mihovila Pavlinovića jedna od najopasnijih prometnica u staroj gradskoj jezgri, o tome svjedoče česte prometne nezgode prilikom kojih nastaju oštećenja na zaštitnoj ogradi posebice u predjelu preko puta ribarnice. Donedavno su popravci te ograde obavljani relativno brzo no nakon zadnje nezgode ograda još uvijek nije u potpunosti sanirana tj. zamijenjena. Zašto se ne požuri s tim radovima i planira li Grad povećati sigurnost u tom dijelu gradske jezgre tim više što su to isto zahtijevali i sami građani čiji prijedlog nažalost nije uvršten u prijedlog participativnog budžetiranja.
2. Drugo pitanje. Jučer ste eto da se malo nadovežem na pitanje vrtića, dakle jučer ste preko svoje facebook stranice a evo i sada javno upoznali javnost sa primopredajom dužnosti novim članicama Upravnog vijeća Dječjeg vrtića Biokovsko zvonce. Naveli ste da je primopredaja obavljena po isteku mandata dosadašnjih članica. Prema Statutu Dječjeg vrtića članak 36. članovi Upravnog vijeća imenuju se odnosno biraju na vrijeme od četiri godine. Nevena Ćović, Izabela Brzica i Mira Glavičić zajedno s Antonijom Glavina u Vijeće su imenovane 10. rujna 2021. pa mi nije jasno o kakvom se isteku mandata tu radi. Dakle molim vas da mi objasnite zašto je došlo do smjene članica u Upravnom vijeću Biokovsko zvonce.
3. I treće pitanje. Vrlo konkretno je li istina da direktor Ureda Turističke zajednice Makarska gospodin Vedran Validžić odlazi s te funkcije bez obzira na vaše nedavno demantiranje vijesti o lošim odnosima na relaciji Grad Turistička zajednica. Naime u javnosti se govori da gospodin Validžić čeka istek radnog odnosa od šest mjeseci kako bi odlaskom s direktorskog mjesta dobio otpremninu u visini od 70.000,00 kn. Zanima me je li to istina ili se ipak radi o pukim glasinama i neistinama. Hvala lijepa.

**Predsjednica Gradskog vijeća Grada Makarske Gordana Muhtić,** odgovara:

I gospodin Validžić je javno rekao da nije bila riječ o mobingu. Tako da ne bi bilo da je jedna strana rekla, pa evo gradonačelniče i zamjenica ako ćete odgovoriti na ova tri pitanja.

**Gradonačelnik Grada Makarske Zoran Paunović,** odgovara na postavljena pitanja:

1. Evo hvala lijepo vijećniku gospodinu Kelvišeru na pitanjima. Što se tiče ovoga Odbora za mlade vjerujem da ste tu dobili, rekli ste odgovor pisani i da ste zadovoljni. Oćemo to javno objaviti možda, nećemo

**Predsjednica Gradskog vijeća Grada Makarske Gordana Muhtić,** odgovara:

1. Svi odgovori su tu tako da nije problem dalje ih distribuirati jer su svi vijećnici ih dobili digitalno. Ja ću se osvrnuti pošto su još neki odgovori stigli naknadno.

**Gradonačelnik Grada Makarske Zoran Paunović,** nastavlja odgovarat na postavljena pitanja:

1. Slažem se s ovim dijelom oko don Mihovila Pavlinovića, don Mihovila Pavlinovića ulica je trebala ići u potpunu rekonstrukciju ove godine zajedno sa Makarskim vodovodom. Tu je i voditelj projekta, vjerujem da ste vi i tehnički direktor i voditelj projekta u Makarskom vodovodu, međutim uređenje te ulice je stopirano iz razloga što sam mišljenja da bi prouzrokovalo velike prometne gužve dok, jer je to glavna žila kucavica grada i praktički građani najviše koriste tu ulicu i samim time odgodilo se uređenje ulice za kraj ove godine. U onom trenutku kad se infrastrukturno rastereti ta ulica, to će se dogoditi ja se nadam u toku ove godine, kad realiziramo jedan ili dva još projekta koje planiramo napraviti, tada možemo ići u rekonstrukciju don Mihovila Pavlinovića i u tom smislu će onda i Grad odradit svoj dio posla. Dakle Vodovod mora postavljanje tih starih cijevi koje su tu i kanalizacije i vodovodnih cijevi potpuno zamijeniti i Grad će onda odraditi svoj dio posla kao vjerujem i ostale institucije, HEP će vjerojatno položit svoj kabel i T-Com vjerojatno svoju optiku. Tako da je to jedan koordinirani projekt koji će nadam se krajem godine krenuti u realizaciju. Ograda nije sanirana slažem se, to je nešto što ćemo sanirati, evo hvala što ste ukazali na to. To je pitanje koje će vjerujem kroz Odbor za promet biti razmatrano a sve ove stvari što se participativnog budžetiranja, a što se tiče prometa mislim da je to i predsjednica Gradskog vijeća prošli put i javno rekla, dakle sve mora proći Odbor za promet i većina toga bez obzira što nije bila u participativnom budžetiranja a radi se o manjim projektima mi ćemo to izvršiti, napraviti ćim dobije suglasnost Odbora za promet.
2. Vaše drugo pitanje. Dakle radi se o primopredaji dužnosti njima je istekao mandat po sili dužnosti. Mislim oni su bili imenovani na četiri godine bivše Upravno vijeće. U međuvremenu mislim čak i da je to službenica Marina Andačić Krivić radila taj predmet, imenovala je, savjetovala nas je da imenuje odnosno da nastavljaju kad je došlo do smjene vlasti, vlast onda stavlja svoje članove Vijeća i nastavlja jedan te isti mandat. Dakle taj mandat istekao sada, mislim da je bilo 18.12. Novi mandat počinje teći od 18.12. nadalje i traje četiri godine.

**Predsjednica Gradskog vijeća Grada Makarske Gordana Muhtić,** odgovara:

1. Jeste shvatili znači mandat koji traje četiri godine je bio cjelovit ali je mijenjan samo promjenom članova tako da su sadašnje članice gospođa Nevena, gospođa Izabela i gospođa Mira bile samo u jednom dijelu tog mandata od četiri godine i sada kad je nastupio kraj, zato se to smatra krajem a eto njih tri su zamijenile druge tri, također tri dame.

**Gradonačelnik Grada Makarske Zoran Paunović,** nastavlja odgovarat na postavljena pitanja:

1. Također gospođa Mira i gospođa Izabela su po novom Zakon o predškolskom odgoju morale biti zamjenjene s obzirom da u ovom trenutku nisu imali visoku stručnu spremu. Dakle netko ukoliko sjedi u Vijeću za vrtiće, Upravnom vijeću vrtića, mora imati visoku stručnu spremu. Tako da je to ostavljen rok od nekih šest mjeseci prilikom implementacije zakona i to je također napravljeno sada.
2. Vaše treće pitanje je li istina da direktor TZ-a odlazi s te funkcije. Rekli ste u javnosti se govori. Puno stvari se u javnosti govori. Ovo je jedna od rijetkih istinitih stvari koje se govori. Gospodin Validžić je, nije podnio ostavku, zapravo je, ali na neki način smo postigli sporazumni raskid, o detaljima toga ne mogu govoriti javno.

*Dolazak Djeda Mraza u Gradsku vijećnicu nakratko prekida vrijeme za postavljanje vijećničkih pitanja.*

**Predsjednica Gradskog vijeća Grada Makarske Gordana Muhtić,** komentar:

Malo preuranjeno ali moram kazati da je stvarno ovaj posjet i mene samu iznenadio sada ovdje ustvari danas smo bili dobri i posjet Djeda Mraza misli da to ima nešto veze upravo s odgojiteljima i ravnateljima našeg dječjeg vrtića koji izgleda rade ozbiljno i brinu se ne samo o dječjoj dobi nego mora biti i nama malo starijima ovdje valjda smo ponekad i mi ovaj zaslužili bit dobri, svi smo dobili po nekoliko bombončića i čini mi se da ovdje i najveći Grinchevi trenutno imaju onako osmjeh na licu pa evo hvala im. Hvala im na tome ja bi se sad morala ipak vratiti na vijećnička pitanja iako su me malo omeli ja se ispričavam kolegi Kelvišeru mi smo završili je li tako ili želite još.

**Vijećnik Petar Kelvišer,** odgovara:

Mislim da gospodin gradonačelnik nije došao do kraja odgovore na treće pitanje.

**Predsjednica Gradskog vijeća Grada Makarske Gordana Muhtić,** komentar:

Mislim da je reka da je prvi put istina što je izašlo u javnost tako da time ste završili.

**Gradonačelnik Grada Makarske Zoran Paunović,** nastavlja odgovarat:

Jedan od rijetkih puta kada je istinito iz javnosti koji dakle priča, kafanskih priča koje inače dolaze, koje vi često puta znate spomenut na aktualnom satu, ovo je istinita informacija ali kažem sa detaljima ne bi dalje izlazio u javnost, to je znači stvar sporazuma između gospodina Validžića i mene.

### Vijećnik Petar Kelvišer, komentar odgovor:

1. Dobro evo hvala lijepa na odgovorima. Što se tiče prvog pitanja odnosno prvog odgovora drago mi je da će se ići u ozbiljnu rekonstrukciju ove ulice odnosno da će se ulagati u komunalnu infrastrukturu ali dotad molim vas da ipak napravite malo veću zaštitu tog dijela s obzirom da tu prolaze mnogi građani a među njima su i djeca na putu od škole do kuće i obrnuto, tako da te ograde ako možete što brže vratiti, a čini mi se da dok je taj posao bio pod Pogonom je išlo puno brže, sad kad je pod Makarskim komunalcem malo ide sporije pa vidite gdje je zaštekalo.
2. Što se tiče drugog pitanja eto hvala na odgovoru i upoznavanju s tim da je to stvar zakona, jedino mi nije jasno zašto je eto dr. Nevena Čović koja ipak ima visoku stručnu spremu nije ostala u Upravnom vijeću.
3. I što se tiče trećeg pitanja. Ne znam što će se događati u budućnosti kad gospodin Validžić otiđe i kako će izgledati ta cijela procedura biranja novog direktora i nije mi jasno kako jedan ozbiljan gospodin koji usput eto i moj nekakav, kako ću reći, mi smo generacija, tako lako odustane nakon tih je li pola godine. Posao koji je dobio na dlanu ajmo tako reć jer je politička odluka odigrala svoje odustaje i diže ruke od svega a turizam je jako bitan i ta poveznica između Makarske, Grada Makarske, Turističke zajednice je ono što nam treba u budućnosti, tako da nadam se da ćete u sljedećem razdoblju naći nekog ozbiljnijeg i radišnijeg kandidata.

### Vijećnik Joze Vranješ, postavlja pitanja:

1. Moja tri pitanja sva tri su vezana za komunalnu infrastrukturu. Prvo pitanje rekonstrukcija Ulice Slikara Gojaka u njenom gornjem, sjevernom, istočnom dijelu. Dakle dok sam bio u Gradu izradili smo projekt izvanrednog održavanja, obuhvatio je bio od novog križanja kojeg smo isto rekonstruirali pa prema centru grada nekih 300 metara. Međutim informacija koju sada imam je da se rekonstrukcija neće raditi po tom projektu već će se uraditi nekakav manji komunalni zahvat na toj ulici. Pitanje je zašto se ne radi po projektnoj dokumentaciji koja je izrađena od ovlaštene tvrtke i koja je uključivala ozbiljnu rekonstrukciju tih tristotinjak metara.
2. Moje drugo pitanje. Na prošloj sjednici Gradskoga vijeća spomenuo sam projekt parkirališta Zelenka. I pitanje je zašto Grad nije ishodovao, ustvari lokacijska dozvola je bila izdata još u mandatu dok sam ovaj ja bio u Gradu, doduše nije postala pravomoćna jer jedna od stranaka je izjavila žalbu, a pitanje je što se dešava s tim projektom i je li stranci uopće u tom postupku odgovoreno na tu žalbu i zašto ovaj se nije išlo korak dalje prema pravomoćnosti same dozvole.
3. Moje treće pitanje je što je sa građevinskim dozvolama i izradi glavnih projekata za projekte za koje postoje važeće lokacijske dozvole, između ostalog to je OS 3, OS 5 i OS 6 prema UPU Zelenka 2, pripremljena jedokumentacija bila i za lokacijske dozvole spoj Makar na D8, spoj kipara Meštrovića na D8, da li se išta radi na novim projektima koji su vezani za komunalnu infrastrukturu s obzirom da u ovih godinu i pol dana nije zaista bilo nikakvih ozbiljnijih ulaganja u komunalnu infrastrukturu, apsolutno nikakvih, znači nije bilo projekta vrijednijeg od 100.000,00 kn. To je porazan rezultat. Dakle to je moje treće pitanje, hvala.

**Predsjednica Gradskog vijeća Grada Makarske Gordana Muhtić,** komentar:

1. Gradonačelniče evo tri pitanja iako su pitanja dosta konkretna i za svaki tehnički detalj pojedinog pa sad ne znam koliko možete ući u detalje svakog.

**Gradonačelnik Grada Makarske Zoran Paunović,** odgovara na postavljena pitanja:

1. Sve ovo što je uvaženi gospodin Vranješ rekao je dosta, dosta je tehnički, dosta je tehnički postavljeno je pitanje baš iz komunalne infrastrukture, to je po meni zadatak Odjela za razvoj, ljudi koji rade na projektu, možemo drugi put dovest svakog pojedinog gospodina koji će vam onda odgovarat direktno na vaša pitanja. Ja ponavljam gradonačelnik je tu da daje viziju, da daje strategiju, da daje jasne ciljeve i da dijeli zadatke a samo ovo izvršavanje svih ovih stvari to je na djelatnicima Grada. Rekonstrukcija Slikara Gojaka mislim da se upravo događa. Parkiralište na Zelenki mislim da smo to apsolvirali prošli puta i sami ste sad rekli dakle lokacijska dozvola nije pravomoćna, vjerojatno ste naknadno i saznali to. Dakle žalba stranaka je tu ne znam zašto ste onda iznosili u medijima i dalje dezinformaciju da je lokacijska dozvola tu, da ste je vi izdali itd. Vi onda trebate znati da ako lokacijska dozvola nije pravomoćna nemate ništa. Dakle činjenica je da postoji žalba i to je sad pitanje dalnjeg procesa, dakle procesa koji može trajati i više od dvije godine. Mi smo na vlasti koliko, godinu i nešto tek, prema tome ne vidim razloga ali evo ukoliko želite ja zaista nemam tu nikakvi proble, ja ću kontaktirati gospođu Kostanić koja je radila na tom predmetu i ne znam mogu vam sljedeće Vijeće kratko opet odgovoriti na to pitanje. Ali općenito mislim vaša pitanja su tu usmjerena na način kako ste vi puno napravili u vašem mandatu, velike komunalne projekte, kako ste realizirali neke ogromne investicije, što jednostavno nije istina. Dakle morate se suočit sa stvarnošću, dakle svi oni projekti koje ste realizirali su manjkavi. Dakle morate shvatit ili možda ste to shvatili primjerice vidite kako nam izgleda rotor na Trgu Kobca. Dakle to se dogodilo svega možda par mjeseci nakon što je projekt završen. Vidjeli ste kako izgleda ona spojna cesta na D8 ispred spomenika Kobca, dakle malo veća oborina, malo veća kiša i dogodilo se u svega 5-6 mjeseci boranje cjelokupnog asfalta, to je jedan od ključnih projekata koji ste vi vodili I naravno nama je došao u ruke nedovršen. Vama je trebalo koliko, četiri godine da napravite dokumnetaciju za dječji vrtić Maslina, dakle mi ćemo ga sad dovršiti u godinu i pol dana. Dakle ne možete govorit da nisu kapitalni projekti rađeni u mnadatu ove vlasti ali evo možda da smanjimo tenzije i da vas na neki način razveselim u Odjel za razvoj uskoro dolaze dva djelatnika koji će se baviti samo komunalnim projektima, tako da ja vjerujem da će oni sa svojom stručnošću, sa svojim znanjem ubrzati dinamiku da naš uvaženi vijećnik gospodin Vranješ bude malo, barem malo, zadovoljniji.

**Predsjednica Gradskog vijeća Grada Makarske Gordana Muhtić,** komentar:

Može samo jedna napomena, upravo govorite da pričate o samo izdanoj lokacijskoj. Ako se vratimo puno ranije u 2021. Pričali ste o tome da imate lokacijsku, da imate provedeno izvlaštenje i da je samo to.

**Vijećnik Joze Vranješ,** komentar dogovora:

To nije rečeno nikada. Recite mi ovo je ovdje, ovaj odgovor gradonačelnika je gnjusan, moja pitanja su bila precizna i konkretna. Možete se sramit. Iza nas su ostali projekti Starog Velobrdskog puta, Zadarske ulice, mrtvačnice, groblja, knjižnice, započeli smo izgradnju vrtića, izgradili smo prometnice do vrtića, to vi ne možete ni zamislit, to vi ne možete ni zamislit, to je vaša sposobnost. Tražio sam konkretan odgovor vi ste odgovorili ništa jer ste vi jedno veliko ništa u cijelom ovom mandatu, može vas bit sramota.

**Gradonačelnik Grada Makarske Zoran Paunović,** odgovara na komentar:

Ne znam ne bih se spuštao na ovu razinu komunikacije jednostavno mislim da to i takvoj razini komunikacije nije mjesto u ovoj vijećnici.

**Vijećnik Jakov Lovreta,** postavlja pitanje:

1. Pitanje bih postavio gradonačelniku a tiče se Prostornog plana. U kojoj je fazi postupanje vezano za izmjenu i dopunu Prostornog plana Grada Makarske nakon mišljenja Zavoda za prostorno uređenje Splitsko-dalmatinske županije?

**Gradonačelnik Grada Makarske Zoran Paunović,** odgovara na postavljeno pitanje:

1. Mislim da smo se dotakli te teme i prošli aktualni sat. županija je prošli tjedan dala svoje mišljenje koje je u skladu sa onim što smo I razgovarali sa ravnateljem gospodinom Matkovićem, dakle njihovo mišljenje je da Plan nije usklađen sa županijskim planom što smo i očekivali i nismo to niti sporili s obzirom da je pokrenuta procedura Prostornog plana prije nego što je županijski plan stupio na snagu. Na prošlom Vijeću sam također istakao da je ovo prvo mišljenje koje je bilo od strane županije i sada kažem javno dosta ublaženo, ono je ublaženo u odnosu na ono nakon što su iznijeli svoje prvo mišljenje, a rezultat je onog sastanka kojeg smo imali gdje smo razjasnili, direktno i iznijeli koja je zapravo naša namjera sa ovim izmjenama i dopunama Prostornog plana a to je da se doslovno radi o vatrogasnim mjerama gdje spašavamo prostor našeg grada, ukida se višestambena izgradnja, definira se više zelenila u Prostornom planu, smanjuju se koeficijenti. Dakle nema daljnjeg širenja građevinskog područja, nema žućenja, nemapogodovanja nikome, ovim izmjenama ide se jedino u smjeru javnog interesa. I na osnovu toga su naravno u županijskom Zavodu ublažili svoje mišljenje. Izmjene i dopune Prostornog plana su otišle ovaj tjedan prema Ministarstvu, očekujemo da će u nekom razumnom roku, a moramo svi bit svjesni da Ministarstvo nema zapravo zakonski definiran rok, da ćemo dobiti pozitivno mišljenje te da će izmjene i dopune ovog Prostornog plana da će se uskoro naći pred svima nama. Ja se zaista nadam da ćemo to jednoglasno dizanjem ruku svi skupa se izjasniti za Makarsku koja stopira betonizaciju i koja okreće novu stranicu u svome razvoju.

Nakon aktualnog sata, a u skladu s člankom 74. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Prijedlog Programa utroška sredstava od naknade za zadržavanje nezakonito izgrađene zgrade u prostoru za 2023. godinu;
2. Prijedlog Odluke o korištenju dijela naplaćenih sredstava komunalne naknade i komunalnog doprinosa u 2023. godini i za druge namjene;
3. Prijedlog II. Odluke o raspodjeli rezultata ostvarenog u 2021. godini;
4. Prijedlog Proračuna Grada Makarske za 2023. godinu i projekcije za 2024. i 2025. godinu (s prijedlozima programa upravnih odjela Gradske uprave Grada Makarske);
5. Prijedlog Odluke o izvršavanju Proračuna Grada Makarske za 2023. godinu.

U ime Kluba vijećnika HDZ-a **vijećnik Jure Brkan** je predložio da se objedinjeno raspravlja po točkama 4. i 5. predloženog dnevnog reda jer se radi o točkama koje proizlaze jedna iz druge a da se nakon završene rasprave za svaku točku glasuje pojedinačno.

*Prijedlog da se objedinjeno raspravlja po točkama 4. i 5. predloženog dnevnog reda je usvojen jednoglasno sa 13 (trinaest) glasova ZA.*

S obzirom da više nije bilo prijavljenih za raspravu predsjednica Gradskog vijeća Grada Makarske je stavila na glasovanje predloženi dnevni red.

*Ovako predloženi dnevni red je usvojen jednoglasno sa 13 (trinaest) glasova ZA*

1. **Prijedlog Programa utroška sredstava od naknade za zadržavanje nezakonito izgrađene zgrade u prostoru za 2023. godinu**

Uvodno obrazloženje prijedloga Programa utroška sredstava od naknade za zadržavanje nezakonito izgrađene zgrade u prostoru za 2023. godinu je dao **privremeni pročelnik Upravnog odjela za razvoj Grada Matko Lovreta.**

U pojedinačnoj raspravi je sudjelovao **vijećnik Petar Kelvišer** kojemu je na izlaganje odgovorio **privremeni pročelnik Upravnog odjela za razvoj Grada Matko Lovreta. Predsjednica Gradskog vijeća Grada Makarske Gordana Muhtić** je replicirala na izlaganje vijećnika

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Programa utroška sredstava od naknade za zadržavanje nezakonito izgrađene zgrade u prostoru za 2023. godinu stavila na glasovanje.

*Program utroška sredstava od naknade za zadržavanje nezakonito izgrađene zgrade u prostoru za 2023. godinu je usvojen jednoglasno s 13 (trinaest) glasova ZA.*

1. **Prijedlog Odluke o korištenju dijela naplaćenih sredstava komunalne naknade i komunalnog doprinosa u 2023. godini i za druge namjene**

Uvodno obrazloženje prijedloga Odluke o korištenju dijela naplaćenih sredstava komunalne naknade i komunalnog doprinosa u 2023. godini i za druge namjene je dao **privremeni pročelnik Upravnog odjela za razvoj Grada Matko Lovreta.**

U pojedinačnoj raspravi je sudjelovao **vijećnik Petar Kelvišer** kojemu je na izlaganje odgovorio **privremeni pročelnik Upravnog odjela za razvoj Grada Matko Lovreta.**

**Vijećnica Ivana Miočević Franić** je sudjelovala u pojedinačnoj raspravi a na izlaganje su joj odgovorili **privremeni pročelnik Upravnog odjela za razvoj Grada Matko Lovreta** i **predsjednica Gradskog vijeća Grada Makarske Gordana Muhtić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o korištenju dijela naplaćenih sredstava komunalne naknade i komunalnog doprinosa u 2023. godini stavila na glasovanje.

*Odluka o korištenju dijela naplaćenih sredstava komunalne naknade i komunalnog doprinosa u 2023. godini je usvojena jednoglasno s 13 (trinaest) glasova ZA.*

1. **Prijedlog** **II. Odluke o raspodjeli rezultata ostvarenog u 2021. godini**

Uvodno obrazloženje prijedloga II. Odluke o raspodjeli rezultata ostvarenog u 2021. godinije dala **privremena pročelnica Upravnog odjela za proračun, financije i naplatu potraživanja Ivana Radalj Kraljević.**

Uvodno obrazloženje prijedloga II. Odluke o raspodjeli rezultata ostvarenog u 2021. godinije dao **predsjednik** **Odbora za financije i proračun Jakov Lovreta.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog II. Odluke o raspodjeli rezultata ostvarenog u 2021. godinistavila na glasovanje.

*II. Odluka o raspodjeli rezultata ostvarenog u 2021. godini**je usvojena jednoglasno sa 11 (jedanaest) glasova ZA.*

Nakon stanke predsjednica Gradskog vijeća Grada Makarske je konstatirala kako je temeljem elektronske prijave utvrđen kvorum te da je na sjednici nazočno 9 od 15 vijećnika kao i da je nastavak održavanja sjednice pravovaljan.

1. **Prijedlog** **Proračuna Grada Makarske za 2023. godinu i projekcije za 2024. i 2025. godinu (s prijedlozima programa upravnih odjela Gradske uprave Grada Makarske)**

Uvodno obrazloženje prijedloga Proračuna Grada Makarske za 2023. godinu i projekcije za 2024. i 2025. godinu i Odluke o izvršavanju Proračuna Grada Makarske za 2023. godinu je dala **privremena pročelnica Upravnog odjela za financije, proračun i naplatu potraživanja Ivana Kraljević Radalj.**

**Predsjednica Gradskog vijeća Grada Makarske Gordana Muhtić** je napomenula vijećnike kako se sukladno prijedlogu vijećnika Jure Brkana a s kojim su se složili svivijećniciobjedinjeno raspravlja po točkama 4. i 5. predloženog dnevnog reda a da će se nakon završene rasprave za svaku točku glasovati pojedinačno.

Uvodno obrazloženjeprijedloga Proračuna Grada Makarske za 2023. godinu i projekcije za 2024. i 2025. godinu je dao predlagatelj **gradonačelnik Grada Makarske Zoran Paunović.**

Uvodno obrazloženje prijedloga Proračuna Grada Makarske za 2023. godinu i projekcije za 2024. i 2025. godinu i Odluke o izvršavanju Proračuna Grada Makarske za 2023. godinu je dao **predsjednik Odbora za financije i proračun Jakov Lovreta.**

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje replicirala **predsjednica Gradskog vijeća Grada Makarske Gordana Muhtić,** vijećnik je odgovorio na repliku a predsjednica Gradskog vijeća Grada Makarske je odgovorila na vijećnikov odgovor.

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jakov Lovreta.**

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je odgovorila**predsjednica Gradskog vijeća Grada Makarske Gordana Muhtić. Vijećnik Jakov Lovreta** i **vijećnik Jurica Klarić** su replicirali na izlaganje vijećnice a vijećnica je odgovorila na repliku.

**Vijećnik Marko Ožić-Bebek** je sudjelovao u pojedinačnoj raspravi na raspravu mu je replicirao **vijećnik Jure Brkan**, a vijećnik je odgovorio na repliku. **Vijećnica Tina Međurečan** je replicirala na izlaganje vijećnika a **vijećnik Marko Ožić-Bebek** je odgovorio na repliku. **Gradonačelnik Grada Makarske Zoran Paunović** je odgovorio na izlaganje vijećnikaa **vijećnik Marko Ožić-Bebek** je replicirao gradonačelniku. **Predsjednica Gradskog vijeća Grada Makarske Gordana Muhtić** je odgovorila vijećniku.

U pojedinačnoj raspravi je sudjelovao **vijećnik Jure Brkan** koji je u ime Kluba vijećnika HDZ-a predložio sljedeće amandmane:

**AMANDMAN 1:**

Iz Glave 00304 Odjel za javne potrebe i društvene djelatnosti

Aktivnost A100007 Organizacija WTA Turnira

Izvor 1.1 Opći prihodi i prilici

Stavka 3. Rashodi i poslovanje umanjiti za 100.000,00 EUR u 2023. godini i u projekcijama za 2024. i 2025. godinu

**AMANDMAN 2:**

U Glavi 00304 Odjel za javne potrebe i društvene djelatnosti

U Program 1003 Pomoći zdravstvenim organizacijama

Aktivnost A100002 Dom zdravlja SDŽ - nad standardne zdravstvene usluge

Izvori 1.1 Opći prihodi i prilici

Stavku 3. Rashodi i poslovanje uvećati za 27.000,00 EUR u 2023. godini i projekcijama za 2024.  i 2025. godinu

**AMANDMAN 3:**

U Programu 1002 Srednjoškolsko obrazovanje, otvoriti

Aktivnost A100007 Sufinanciranje nabavke udžbenika za učenike srednjih škola

Izvor 1.1 Opći prihodi i prilici

Otvoriti Stavku 3. Rashodi poslovanja u novom iznosu od 73.000,00 EUR u 2023. godini i projekcijama za 2024. i 2025. godini

**Predsjednica Gradskog vijeća Grada Makarske Gordana Muhtić** je odgovorila na raspravu vijećnika.

**Vijećnik Petar Kelvišer** je sudjelovao u pojedinačnoj raspravi a na izlaganje mu je replicira **vijećnik Jakša Jurasović.** Vijećnik je odgovorio na repliku. Na izlaganje vijećnika je odgovorila **predsjednica Gradskog vijeća Grada Makarske Gordana Muhtić. Vijećnik Petar Kelvišer** je odgovorio na repliku, a **predsjednica Gradskog vijeća Grada Makarske Gordana Muhtić** je odgovorila vijećniku. **Vijećnica Tina Međurečan** je replicirala a **vijećnik Petar Kelvišer** odgovorio na repliku. **Predsjednica Gradskog vijeća Grada Makarske Gordana Muhtić** je komentirala odgovor. **Vijećnica Ivana Miočević Franić** je replicirala na izlaganje vijećnika a **vijećnik Petar Kelvišer** odgovorio na repliku. **Zamjenica gradonačelnika Grada Makarske Antonia Radić Brkan** je odgovorila na izlaganje vijećnika a **vijećnik Petar Kelvišer** je odgovorio zamjenici gradonačelnika. **Zamjenica gradonačelnika Grada Makarske Antonia Radić Brkan** je odgovorila vijećnika a na izlaganje je replicirao **vijećnik Jure Brkan. Gradonačelnik Grada Makarske Zoran Paunović** je odgovorio na izlaganje vijećnika. **Predsjednica Gradskog vijeća Grada Makarske Gordana Muhtić** je odgovorila na repliku vijećnika Jure Brkana.

U pojedinačnoj raspravi je sudjelovao **vijećnik Stjepan Zelić** kojemu je na izlaganje replicirao **vijećnik Marko Ožić-Bebek** i predložio stavljanje u proračun uređenje travnjaka na glavnom nogometnom terenu na Gradskom sportskom centru. **Gradonačelnik Grada Makarske Zoran Paunović** je odgovorio na izlaganje vijećnika. **Vijećnik Petar Kelvišer** je replicirao na izlaganje vijećnika Stjepana Zelića. **Gradonačelnik Grada Makarske Zoran Paunović** je odgovorio vijećniku. **Vijećnik Stjepan Zelić** je odgovorio na repliku a **vijećnik Petar Kelvišer** je odgovorio vijećniku.

**Gradonačelnik Grada Makarske Zoran Paunović** je odgovorio na izlaganje **vijećnika Marka Ožića-Bebeka.** **Predsjednica Gradskog vijeća Grada Makarske Gordana Muhtić** odgovara na izlaganja vijećnika. **Vijećnik Marko Ožić-Bebek** odgovara gradonačelnikua **gradonačelnik Grada Makarske Zoran Paunović** odgovara vijećniku.

**Vijećnica Tina Međurečan** je sudjelovala u pojedinačnoj raspravi a na izlaganje joj je replicirala **vijećnica Ivana Miočević Franić. Predsjednica Gradskog vijeća Grada Makarske Gordana Muhtić** je odgovorila na repliku. **Vijećnica Tina Međurečan** je odgovorila na repliku.

U pojedinačnoj raspravi je sudjelovao i **vijećnik Frane Filipeti.**

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi.

**Gradonačelnik Grada Makarske Zoran Paunović** se završno obratio vijećnicima.

**Predsjednica Gradskog vijeća Grada Makarske Gordana Muhtić** je zamolila gradonačelnika da se očituje o predloženim amandmanima Kluba vijećnika HDZ-a.

U ime predlagatelja **gradonačelnik Grada Makarske Zoran Paunović** ne prihvaća amandman 1 Kluba vijećnika HDZ-a. **Gradonačelnik Grada Makarske Zoran Paunović** je dao pojašnjenje zašto nije moguće prihvatiti predloženi amandman. **Predsjednica Gradskog vijeća Grada Makarske Gordana Muhtić** je dala pojašnjenje. **Vijećnik Jure Brkan** ne prihvaća obrazloženje i traži glasovanje o predloženom amandmanu.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman 1.

*Sa 6 (šest) glasova ZA i 8 (osam) glasova PROTIV predloženi amandman 1 nije usvojen.*

U ime predlagatelja **gradonačelnik Grada Makarske Zoran Paunović** ne prihvaća amandman 2 Kluba vijećnika HDZ-a. **Gradonačelnik Grada Makarske Zoran Paunović** je dao pojašnjenje zašto nije moguće prihvatiti predloženi amandman. **Vijećnik Jure Brkan** ne prihvaća obrazloženje i traži glasovanje o predloženom amandmanu.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman 2.

*Sa 6 (šest) glasova ZA i 8 (osam) glasova PROTIV predloženi amandman 2 nije usvojen.*

U ime predlagatelja **gradonačelnik Grada Makarske Zoran Paunović** ne prihvaća amandman 3 Kluba vijećnika HDZ-a. **Vijećnik Jure Brkan** traži glasovanje o predloženom amandmanu.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman 3.

*Sa 6 (šest) glasova ZA i 8 (osam) glasova PROTIV predloženi amandman 3 nije usvojen.*

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Proračun Grada Makarske za 2023. godinu i projekcije za 2024. i 2025. godinustavila na glasovanje.

*Proračun Grada Makarske za 2023. godinu i projekcije za 2024. i 2025. godinu**je usvojen sa 10 (deset) glasova ZA i 4 (četiri) glasa PROTIV.*

1. **Prijedlog** **Odluke o izvršavanju Proračuna Grada Makarske za 2023. godinu**

S obzirom da je za točku 4. i točku 5. održana objedinjena rasprava predsjednica Gradskog vijeća Grada Makarske je prijedlog Odluke o izvršavanju Proračuna Grada Makarske za 2023. godinu stavila na glasovanje.

*Odluka o izvršavanju Proračuna Grada Makarske za 2023. godinu**je usvojena sa 10 (deset) glasova ZA i 4 (četiri) glasa PROTIV.*

Sjednica je završila u 13.35 sati. 

Zapisnik vodio:

Tonći Batinić, dipl. iur.  
   
              **Predsjednica**

              **Gradskog vijeća**

                                 Gordana Muhtić, dipl.iur.