Obrazloženje

Prijedloga

Statuta Gradske knjižnice Makarska

**I. PRAVNA OSNOVA ZA DONOŠENJE AKTA**

Novi Zakon o knjižnicama i knjižničnoj djelatnosti ( “Narodne novine” broj 17/19.) stupio je na snagu 28. veljače 2019. godine. Sukladno odredbama čl.48. st.1. ovog zakona Gradska knjižnica Makarska provodi usklađivanje Statuta s odredbama istog Zakona.

**II. RAZLOZI ZA DONOŠENJE AKTA**

Prijedlog Statuta Gradske knjižnice Makarska usklađen je s Odlukom o osnivanju Gradske knjižnice Makarska kao javne ustanove ( KLASA: 021-01/95-01/841; UR-BROJ: 2147-01-95-1 od 04. ožujka 1995.), Zakonom o ustanovama ("Narodne novine broj 76/93, 29/97, 47/99, 35/08, 127/19 i 151/22 ) i važećim Zakonom o knjižnicama i knjižničnoj djelatnosti ( "Narodne novine" broj 17/19).

Novim prijedlogom Statuta donosi se nova struktura Statuta koja ima 14 poglavlja i 69 članaka za razliku od važećeg Statuta koji ima 18 poglavlja i 57 članaka. Ovim izmjenama postigla se bolja preglednost i logični slijed članaka u Statutu.

Važeći Statut ima sljedeća poglavlja: I. Opće odredbe, II. Status, naziv, sjedište, djelatnost, pečat i znak knjižnice, III. Predstavljanje i zastupanje knjižnice, IV. Unutarnje ustrojstvo, V. Upravljanje i rukovođenje knjižnicom, VI. Knjižnično osoblje, VII. Sredstva za rad i njihovo raspoređivanje, VIII. Izvješće o poslovanju knjižnice, IX. Zaštita knjižnične građe, X. Nadzor nad zakonitošću rada, XI. Imovina knjižnice i odgovornost za obveze, XII. Javnost rada knjižnice, XIII. Suradnja sa sindikatom, XIV. Opći akti, XV. Poslovna tajna, XVI. Prestanak i statusne promjene, XVII. Zaštita i unaprjeđenje životnog okoliša, XVIII. Prijelazne i završne odredbe.

Prijedlog novog Statuta donosi sljedeća poglavlja: I. Opće odredbe, II. Naziv i sjedište, III. Znak, pečat i štambilj, IV. Knjižnična djelatnost i financiranje, V. Ustrojstvo i tijela knjižnice, VI. Stručni knjižničarski djelatnici, VII. Opći i pojedinačni akti knjižnice, VIII. Imovina knjižnice i odgovornost za obveze, IX. Javnost rada knjižnice, X. Nadzor nad radom knjižnice, XI. Zaštita okoliša, XII. Suradnja sa sindikatom, XIII. Prestanak rada i statusne promjene knjižnice, XIV: Prijelazne i završne odredbe.

Usklađivanje s odredbama novog Zakona o knjižnicama i knjižničnoj djelatnosti (“Narodne novine” broj 17/19) provodi se s ciljem uklanjanja prepreka za daljnji razvoj djelatnosti Knjižnice koja mora biti utemeljena na najvišim stručnim i profesionalnim standardima.