Na temelju članka 55. Statuta Grada Makarske ("Glasnik Grada Makarske" br.3/21), Gradonačelnik Grada Makarske dana 28. veljače 2023. godine, donosi

**ZAKLJUČAK**

**o utvrđivanju prijedloga Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske**

**Članak 1.**

Utvrđuje se prijedlog Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske, KLASA: 351-03/22-01/3 ,URBR:2181-6-05-07-23-5.

**Članak 2.**

Predlaže se Gradskom vijeću Grada Makarske usvajanje Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske.

**Članak 3.**

Ovaj Zaključak stupa na snagu danom donošenja.

KLASA: 351-03/22-01/3

URBROJ: 2181-6-05-07-23-4

Makarska, 28. veljače 2023. g.

Gradonačelnik

dr.sc. Zoran Paunović, v.r.

Na temelju čl. 40. Statuta Grada Makarske (''Glasnik Grada Makarske'' br. 03/21) Gradsko vijeće Grada Makarske na \_\_\_\_ sjednici, održanoj dana \_\_\_\_\_\_ 2023.godine, donosi

**ODLUKU**

**o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske**

Članak 1.

Na temelju obrasca o pristupanju Sporazuma gradonačelnika za klimu i energiju kojeg je gradonačelnik Grada Makarske potpisao 26. kolovoza 2022. godine u skladu s odlukom Gradskog vijeća, izrađen je Akcijski plan održivog energetskog razvitka i prilagodbe klimatskim promjenama (SECAP) Grada Makarske.

Članak 2.

Prihvaća se Akcijski plan održivog energetskog razvitka i prilagodbe klimatskim promjenama (SECAP) Grada Makarske izrađen u suradnji sa tvrtkom Sensum d.o.o.

Članak 3.

Sastavni dio ove Odluke čini Akcijski plan održivog energetskog razvitka i prilagodbe klimatskim promjenama (SECAP) Grada Makarske.

Članak 4.

Ova odluka stupa na snagu osam dana od dana objave u ''Glasniku Grada Makarske''.

KLASA: 351-03/22-01/3

URBR: 2181-6-05-07-23-5

Makarska, \_\_\_\_\_\_\_\_\_\_

Predsjednica Gradskog vijeća

Gordana Muhtić, dipl. iur.

Obrazloženje

Sporazum gradonačelnika pokrenut je 2008. u Europi s namjerom okupljanja svih europskih gradova da se uključuje u borbu protiv klimatskih promjena.

Nakon davanja suglasnosti za pristupanje Sporazumu gradonačelnika za klimu i energiju od strane Gradskog vijeća Grada Makarske, Gradonačelnik Grada Makarske potpisao je 26. kolovoza 2022. godine Sporazum gradonačelnika za klimu i energiju.

Kako bi svoj angažman prenijeli iz teorije u praktične mjere i projekte, potpisnici Sporazuma gradonačelnika za klimu i energiju obvezuju se za izradu i usvajanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske s navedenim ključnim aktivnostima koje planiraju poduzeti te izradu periodičkih izvješća o njegovoj provedbi. SECAP treba biti dostavljen Uredu Sporazuma gradonačelnika za klimu i energiju unutar razdoblja od dvije godine od pristupanja Sporazumu, a periodička izvješća najmanje svake dvije godine od dostave SECAP-a.

SECAP sadržava:

* Referentni inventar emisija za praćenje aktivnosti ublažavanja učinka klimatskih promjena;
* Mjere ublažavanja učinaka klimatskih promjena do 2025. godine
* Analizu rizika i procjene ranjivosti pojedinih sektora na utjecaje klimatskih promjena;
* Mjere prilagodbe klimatskim promjenama

Slijedom navedenog , predlaže se Gradskom vijeću usvajanje Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske.

Nacrt prijedloga Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske, bio je na savjetovanju sa zainteresiranom javnošću, putem mrežnih stranica Grada Makarske ([www.makarska.hr](http://www.makarska.hr)), u trajanju od 30 dana, za vrijeme kojeg je zaprimljen jedan komentar, koji je prihvaćen.

Akcijski plan održivog energetskog razvitka i prilagodbe klimatskim promjenama (SECAP) nalazi se u privitku.

Gradonačelnik

dr. sc. Zoran Paunović