Na temelju članka 55. Statuta Grada Makarske („Glasnik Grada Makarske“ broj 3/21), Gradonačelnik Grada Makarske dana 08. ožujka 2023. godine, donosi

**ZAKLJUČAK**

**o utvrđivanju prijedloga** **Odluke o proglašenju javnog parkinga**

**Žbare-javnim dobrom u općoj uporabi**

**Članak 1.**

Utvrđuje se prijedlog Odluke o proglašenju javnog parkinga Žbare-javnim dobrom u općoj uporabi, te se predlaže Gradskom vijeću Grada Makarske usvajanje istog.

**Članak 2.**

Ovaj Zaključak stupa na snagu danom donošenja.

GRADONAČELNIK

dr.sc. Zoran Paunović,v.r.

KLASA: 024-01/23-01/4

UR.BROJ: 2181-6-01-23-1

Makarska, 08. ožujka 2023.

Na temelju odredbe članka 59. stavak 2. i članka 62. stavak 1. i članka 132. Zakona o komunalnom gospodarstvu (NN br. 68/18, 110/18 i 32/20), te članka 40. Statuta Grada Makarske (Glasnik Grada Makarske, br. 3/21), Gradsko vijeće Grada Makarske na \_\_\_ sjednici održanoj dana \_\_\_\_\_\_\_\_\_\_\_ 2023. godine, donosi

**ODLUKU**

**o proglašenju javnog parkinga Žbare - javnim dobrom u općoj uporabi**

**Članak 1.**

Ovom Odlukom javno parkiralište na predjelu grada naziva Žbare, proglašava se komunalnom infrastrukturom - javnim dobrom u općoj uporabi u vlasništvu Grada Makarske.

Podaci o komunalnoj infrastrukturi iz prethodnog stavka navedeni su u slijedećoj tablici:

|  |  |  |  |
| --- | --- | --- | --- |
| *Naziv komunalne infrastrukture* | *Vrsta komunalne infrastrukture* | *Katastarska čestica i katastarska općina* | *Zemljišnoknjižna čestica i katastarska općina* |
| Parkiralište Žbare | Javno parkiralište | kat.čest. 3302/1 i dio 3302/4 K.O. Makarska-Makar | čest.zem. 106/1 Z.U. 4445 K.O. Makarska-Makar |

**Članak 2.**

Nalaže se Općinskom sudu u Makarskoj izvršiti u zemljišnim knjigama upis komunalne infrastrukture iz članka 1. ove Odluke, kao javnog dobra u općoj uporabi u vlasništvu Grada Makarske.

**Članak 3.**

Ova Odluka stupa na snagu osmog dana od dana objave u Glasniku Grada Makarske.

Klasa: 024-01/23-01/4

Ur.broj: 2181-6-02-01-23-2

Makarska, \_\_\_\_\_\_\_\_\_\_\_\_\_2023.g.

PREDSJEDNICA GRADSKOG VIJEĆA

Gordana Muhtić, dipl.iur.

O b r a z l o ž e n j e

Člankom 59. Zakona o komunalnom gospodarstvu (“Narodne novine” br.68/18, 110/18 i 32/20) – u daljnjem tekstu Zakon, propisao je da su komunalna infrastruktura: nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaji javne namjene, javna rasvjeta i groblja i krematoriji na grobljima, ali i da osim navedenih građevina predstavničko tijelo jedinice lokalne samouprave može odlukom odrediti i druge građevine komunalne infrastrukture, ako služe za obavljanje komunalne djelatnosti.

Zakonom je propisano da su *Javna parkirališta  uređene javne površine koje se koriste za parkiranje motornih vozila i/ili drugih cestovnih vozila s pripadajućom opremom na zemljištu u vlasništvu jedinice lokalne samouprave*.

Predmetno javno parkiralište nalazi se na predjelu grada naziva Žbare, sukladno odredbi članku 59. i 60. st. 5. Zakona, predstavlja *komunalnu infrastrukturu*, u katastarskom operatu upisana s oznakom kat.čest. 3302/1 (javno dobro – putevi) i kat.čest. 3302/4 (Primorje d.d. Makarka, Franjevački put ), K.O.Makarska-Makar.

Kat.čest. 3302/4 (novi premjer ) upisana u katastarskom operatu na Primorje d.d. Makarska, u naravi dijelom predstavlja parkiralište Žbare, a dijelom zgradu čest.zem. 506/1 (stari premjer ); formiranje čest.zgr. 506/1 izvršeno je Prijavnim listom Organa za geodetske poslove Skupštine općine Makarska UP-I°-16-610/1-1969. kojim ista dobiva površinu od 498 m2; u zemljišnoj knjizi Prijavni list proveden je pod pos.br. Z-67/70;

1. u zemljišnoj knjizi posl.br. Z-526/83 9. studenog 1983. temeljem Ugovora o prijenosu upisuje se „PRIMORJE R.O.“ na malo i na veliko OOUR Trgovina Makarska kao nositelj prava korištenja i upravljanja čest.zgr. 506/1 površine 498 m2;
2. u zemljišnoj knjizi pod.posl.br. Z-183/99 zaprimljeno 15.02.1999. na temelju potvrde Trgovačkog suda u Splitu posl.br. R-1413/97 od 31.12.1997. vlasničko pravo čest.zgr. 506/1 površine 498 m2, upisuje se u korist „PRIMORJE“ d.d. za unutarnju i vanjsku trgovinu Makarska;
3. u zemljišnoj knjizi pod posl.br. Z-693/2000 zaprimljeno 4. svibnja 2000. uknjižuje se vlasničko pravo čest.zgr. 506/1 površine 498 m2 u korist „PRIMORJE d.d. Makarska u stečaju“;
4. u zemljišnoj knjizi pod posl.br. Z-1039/03 zaprimljeno dana 22.05.2003. temeljem Ugovora o prodaji nekretnine vlasničko pravo čest.zgr. 506/1 površine 498 m2, upisuje se u korist KONZUM d.d. Zagreb;
5. u zemljišnoj knjizi pod pod.br. Z-4108/13 zaprimljeno 26.11.2013. temeljem Ugovora o kupoprodaji nekretnine upisuje se vlasničko pravo čest.zgr. 506/1 površine 498 m2, u korist Rakić Damira iz Makarske, A.Starčevića 7;

Ovaj pravni slijed je prikazan kako bi se ukazalo na činjenicu da je od svog formiranja do danas predmetna čest.zgr. zadržala svoju površinu od 498 m2, bez obzira na što je u katastarskom operatu kat.čest. 3302/4, na čijem se dijelu nalazi čest.zgr. 506/1, upisana s površinom od 763 m2, te kako bi se ukazalo i na činjenicu da je KONZUM d.d. prodao Rakić Damiru predmetnu čest.zgr. s površinom od 498 m2, a koja površina je površina zgrade i zemljišta pod njom, bez okolnog zemljišta;

Zemljišno-knjižna oznaka predmetnog objekta komunalne infrastrukture je čest.zem. 106/1 Z.U. 4445 K.O.Makarska-Makar s pravom vlasništva upisanim na ime Grada Makarske.

Sukladno Identifikaciji čestica Ispostave za katastar nekretnina Makarska KLASA: 930-04/23-04/4 od 24.01.2023. zemljišno-knjjižna čest.zem. 106/1 Z.U. 4445 K.O. Makarska-Makar odgovara kat.čest. 3302/1, dijelu 3302/4 i dijelu kat.čest. 3307, sve u K.O. Makarska-Makar.

Međutim, odredbom čl. 132. Zakona, propisano je da se komunalna infrastruktura evidentira na temelju geodetskog elaborata izvedenog stanja. Obilaskom terena utvrđeno je izvedeno stanje ovog objekta komunalne infrastrukture, te je temeljem tog utvređenja od strane Trigonometar d.o.o. izrađen Geodetski snimak – Skica s preklopljenim katastarskim planom i Skica s uklopljenim katastarskim planom na temelju kojeg se vode zemljišne knjige, s prikazom izvedenog stanja, a iz kojih snimaka je vidljivo da predmetna komunalna infrastruktura obuhvaća kat.čest. 3302/1 i dio kat.čest. 3302/4 K.O. Makarska-Makar, a ne i dio kat.čest. 3307.

Slijedom navedenog, predlaže se Gradskom vijeću usvojiti predloženu Odluku.

Zamjenik pročelnika

Bojan Mileta, dipl.iur.