Na temelju članka 55. Statuta Grada Makarske (Glasnik Grada Makarske, br. 3/21), Gradonačelnik Grada Makarske, dana 7. ožujka 2023. godine, donosi

**ZAKLJUČAK**

**o utvrđivanju prijedloga Izmjene i dopune**

**Odluke o socijalnoj skrbi Grada Makarske**

Članak 1.

Utvrđuje se prijedlog Izmjene i dopune Odluke o socijalnoj skrbi Grada Makarske.

Članak 2.

Ova Odluka stupa na snagu danom donošenja.

Gradonačelnik

dr.sc. Zoran Paunović

KLASA: 551-01/22-01/2

URBROJ: 2181-6-06-3-23-3

U Makarskoj, 7. ožujka 2023.

Na temelju članka 289. stavak 7. Zakona o socijalnoj skrbi (Narodne novine, br. [18/22](https://www.zakon.hr/cms.htm?id=1675), 46/22 i 119/22) i članka 40. Statuta Grada Makarske (Glasnik Grada Makarske, br. 3/21) Gradsko vijeće Grada Makarske, na \_\_\_ sjednici, održanoj \_\_\_\_\_\_\_\_\_, donosi

**Izmjenu i dopunu**

**Odluke o socijalnoj skrbi Grada Makarske**

Članak 1.

U Odluci o socijalnoj skrbi Grada Makarske (Glasnik Grada Makarske, br. 27/22),

u članku 31. stavak 1. dodaje se točka 9. koja glasi:

*„9. Pravo na sufinanciranje troška prijevoza učenika srednje škole.“.*

Članak 2.

U Odluci o socijalnoj skrbi Grada Makarske dodaje se članak 35. a koji glasi:

***„Pravo na sufinanciranje troška prijevoza******učenika srednje škole,*** *kao jednokratno potpora za tekuću školsku godinu, priznaje se podnositelju zahtjeva roditelju/staratelju ili udomitelju učenika srednje škole, koji je pravo na sufinanciranje troškova javnog prijevoza od 75 posto propisane cijene putne karte ostvario temeljem Odluke o kriterijima i načinu  financiranja troškova javnog prijevoza redovitih učenika srednjih škola Vlade Republike Hrvatske.*

*Iznose sufinanciranja, za školsku godinu, odlukom utvrđuje gradonačelnik.*

*Pravo iz ovoga članka priznaje se podnositelju zahtjeva ako roditelj/staratelj ili udomitelj i učenik, uz navedeno u stavku 1. ima i prebivalište u gradu Makarskoj u trenutku predaje zahtjeva za ostvarivanje ovog prava.“.*

Članak 3.

U Odluci o socijalnoj skrbi Grada Makarske članak 43. stavak 3. mijenja se i glasi

*„Pravo iz ovoga članka priznaje se podnositelju zahtjeva ako ispunjava uvjet prebivališta iz članka 29. ove Odluke, a ako je riječ o podnositelju zahtjeva koji je u braku i izvanbračnoj zajednici, bračni ili izvanbračni drug u trenutku podnošenja zahtjeva mora ima prijavljeno prebivalište u gradu Makarskoj.“.*

Članak 4.

Ova Odluka stupa na snagu osmog dana od dana objave u Glasniku Grada Makarske.

KLASA: 551-01/22-01/2

URBROJ: 2181-6-06-3-23-4

U Makarskoj, \_\_\_\_ 2023.

PREDSJEDNICA

GRADSKOG VIJEĆA GRADA MAKARSKE

Gordana Muhtić, dipl.iur.

OBRAZLOŽENJE

Kako bi financijski pomogao roditeljima / starateljima učenika srednjih škola koji imaju prebivalište na području grada Makarske, a koji pohađaju programe srednjoškolskog obrazovanja u srednjim školama izvan Makarske, Grad Makarska predloženom Izmjenom i dopunom Odluke o socijalnoj skrbi uvodi ***Pravo na sufinanciranje troška prijevoza učenika srednje škole.***

Naime, Odlukom o kriterijima i načinu  financiranja troškova javnog prijevoza redovitih učenika srednjih škola Vlade Republike Hrvatske sufinancira troškove ovog prijevoza u iznosu od 75 posto propisane cijene putne karte. Isto znači da je ostatak od 25 posto ostavljen na teret roditelja / staratelja učenika, a upravo Pravom na sufinanciranje troška prijevoza učenika srednje škole Grad Makarska planira podnositelju zahtjeva roditelju/staratelju ili udomitelju učenika srednje škole sufinancirati taj ostatak od 25 propisane cijene putne karte. Iznose sufinanciranja, za školsku godinu, odlukom utvrđuje gradonačelnik.

Podsjetimo, država sufinancira 75% propisanog iznosa, a radi se o 1.610,00 kuna po učeniku koji putuje u Omiš, a 1.903,00 kune za učenika koji putuje u Split.

Dosadašnji prijevoznik Promet Makarska d.o.o. za 49 makarskih učenika koji svakodnevno koriste prijevoz ne odobrava nikakav popust na redovnu cijene karte, iako se radi o više od 11 tisuća karata u razdoblju od 6 mjeseci.

Unatoč tome što je država povećala propisane cijene za 20 %, Promet Makarska nastavio je s povećanjem svojih cijena tako da su troškovi sufinanciranja za Grad Makarsku porasli sa 162 tisuće na 300 tisuća kuna.

Predloženi novi Ugovor prema kojem Promet opet u bilo kojem trenutku može podići cijene, čime se iznos sufinanciranja automatski povećava, bio je neprihvatljiv za Grad kao stranu koja na nikakav način ne može utjecati na iznos koji će u konačnici doći na naplatu.

Upravo je takvo povećanje cijena u prvom polugodištu ove školske godine, i dovelo do ovog prijepora, te ni nakon više pokušaja pronalaska kompromisnog rješenja, prijevoznik nije odustao od nametanja i samoinicijativnog povećanja svoje cijene.

Grad Makarska je svjestan otežanog položaja učenika i njihovih roditelja, zbog čega smo reagirali i prema nadležnim ministarstvima, te u zadanim uvjetima ovom mjerom ćemo olakšati položaj roditelja i učenika, a istovremeno ne pristajemo na nerazumne iznose Prometa Makarska, čime bi se isključivo neometano punila njihova blagajna na teret građana Makarske.

Navedeno u članku 3. ove Izmjene i dopune radi se o ispravci greške u temeljnoj Odluci o socijalnoj skrbi Grada Makarske, tj. u pogrešnom navođenju članka kojim je propisan uvjet prebivališta.

Zbog svega navedenog predlaže se Gradskom vijeću Grada Makarske usvajanje Izmjene i dopune Odluke o socijalnoj skrbi Grada Makarske.

Gradonačelnik

dr.sc. Zoran Paunović